Šćekić: Jednom sam morao da presečem i nastavim dalje, želim Partizanu duplu krunu\nGoran 23/01/2022, 14:55\nVezni fudbaler se zvaničnio oprostio od crno-belih\nPrelaskom u Zaglebje Aleksandar Šćekić stavio je tačku na period u Partizanu čiji je dres nosio od 2018. godine, a nakon ugovora potpisanog sa poljskim klubom crnogorski vezista napravio je osvrt na dane u Humskoj.\n“Proveo sam prelepe tri i po godine u klubu i sigurno će to biti najlepši deo moje fudbalske karijere, koji ću pamtititi celi život. Nije mi bilo nimalo lako da presečem i napustim Partizan, jer kad kažemo da se ovde osećamo kao kod kuće, to je doslovno tako. Stekao sam prijatelje za celi zivot, sa kojima sam se družio na terenu i van njega. Sve najlepše sam doživeo ovde, uz naravno i momente koji nisu uvek bili laki, jer dres Partizana je težak, ali i najlepši. Ljudi iz Zaglebja su me baš želeli, toliko su bili uporni da sam na kraju prelomio da odem. Jednostavno, jednom morate da presečete i nastavite dalje“, rekao je Šćekić pri rastanku sa doskorašnjim saigračima.\nVezni fudbaler Humsku je napustio sa trofejem Kupa osvojenim u sezoni 2018/19, ali i pregršt drugih lepih uspomena.\n“Najteže mi je bilo na početku, kada sam tek stigao, ali zahvaljujući momcima i ljudima u klubu, brzo sam se adaptirao. Najlepše je bilo osvajanje Kupa, plasman u Ligu Evrope i Ligu konferencije. Izdvojio bih i večiti derbi kada samo pobedili 2:0 i utakmicu protiv Malatije. Toliko je uspomena…”\nCrno-beli su jutros otputovali na pripreme u Turskoj, a samo nekoliko hotela dalje, u Beleku, biće i Šćekić sa novim klubom.\n“Biću na pripremama u Turskoj, tako da ću sigurno prošetati i do saigrača iz Partizana dok su tamo. Verujem da Partizan može da prođe dalje u Ligi konferencije, u duelu sa Spartom iz Praga, dok su moje najveće želje da Partizan osvoji duplu krunu i da meni bude sve kako treba u novom klubu. Za sve druge se navija, Partizan se voli”, kazao je Šćekić.\nPrevious article Crno-beli dijamanti na mediteranskom brušenju: Petković spreman da zablista, nazire se i novi stub defanzive\nNext article Saša Ilić: “Tačno je – Partizan želi Mićka!”


Ogranak Kolubara - Lazarevac - Visoka dnevna proizvodnja uglja u februaru\nDnevna proizvodnja uglja od 110.055 tona, koja je ostvarena 15. februara, četvrta je po veličini proizvodnja u istoriji Rudarskog basena „Kolubara”. Rekordna proizvodnja postignuta je 24. decembra 1988. godine, kada je iskopano 115.235 tona lignita.\nPostizanje izuzetnih rezultata u proizvodnji električne energije u februaru u TENT-u omogućeno je velikom dnevnom proizvodnjom i isporukom uglja iz „Kolubare”. Tako su se dnevne proizvodnje 11, 12, 14. i 15. februara kretale od blizu 102.000 do preko 110.000 tona lignita, s tim što je 12. februara iskopano 108.718 tona, što je šesta po veličini proizvodnja u RB „Kolubara“. U intervalu od 11. do 15. februara prosečna dnevna proizvodnja uglja bila je 103.735 tona.\nProsečna dnevna proizvodnja uglja na površinskim kopovima „Kolubare” za šestnaest dana februara iznosila je 93.000, a od 10. februara premašuje 100.000 tona lignita, što je izvanredan rezultat koji godinama nije zabeležen.


Održana završna vježba timova civilne zaštite u sklopu projekta "EU za bolju civilnu zaštitu"\nOdržana završna vježba timova civilne zaštite u sklopu projekta “EU za bolju civilnu zaštitu”\nSmatramo da će ovakvi događaji da ujedine cijelu Evropu, jer nepogode ne poznaju granice", kazao je Ellero\nU sklopu projekta “EU za bolju civilnu zaštitu” danas je u Banjaluci održana završna terenska vježba timova za urbano traženje i spašavanje, spašavanje na vodi i timova za kamp menadžment Bosne i Hercegovine, javlja Anadolu Agency (AA).\nProjekat “Izgradnja kapaciteta i priprema BiH za Mehanizam civilne zaštite Evropske unije” priprema je BiH za članstvo u Mehanizmu EU za civilnu zaštitu, a u vježbi koja se odnosila na poplave i klizišta sa pratećim hazardima učestvovala su 172 aktera iz BiH i 30 iz Hrvatske. Projekat je finansirala EU, a provodili ga Ravnateljstvo Civilne zaštite Ministarstva unutrašnjih poslova Republike Hrvatske sa Asocijacijom za upravljanje rizicima (AZUR) iz BiH. Korisnici projekta su Ministarstvo sigurnosti BiH, entitetske uprave civilne zaštite i Odjel za javnu sigurnost Brčko distrikta.\nStefano Ellero, šef kooperacija u Delegaciji EU u BiH rekao je da EU finansira ovaj projekat sa 2,5 miliona evra s ciljem izgradnje kapaciteta i pripreme BiH za članstvo u Mehanizmu civilne zaštite EU. Prema njegovim riječima u okviru projekta je osigurana značajna količina specijalizovane opreme za traženje i spašavanje, kao i specijalizovane obuke u skladu sa evropskim praksama.\n“Smatramo da će ovakvi događaji da ujedine cijelu Evropu, jer nepogode ne poznaju granice”, kazao je Ellero.\nSelmo Cikotić, ministar sigurnosti BiH, čestitao je akterima završne vježbe.\n“Sve ove aktivnosti realiziramo kroz mehanizam kretanja BiH prema evropskom sistemu zaštite i spašavanja”, kazao je Cikotić i dodao da je razgovarao sa komesarom za krizno upravljanje Janezom Lenarčićem koji je rekao da će prijem BiH u velikoj mjeri zavisiti i od uspjeha realizacije završne vježbe.\nNaglasio je da zahvaljujući izvještavanju u prethodnim danima o ishodu vježbe i onom što su imali priliku da vide danas mogu očekivati pozitivan ishod.\n“Posebna vrijednost ovakve aktivnosti je saradnja i razmjena znanja, iskustava i ideja velikog broja aktera, tako da je proces neprekidnog usavršavanja i učenja jedan od najvećih benefita”, istakao je Cikotić te dodao da je kroz projekat u prethodne dvije godine certificirano oko 300 specijalista koji mogu biti i instruktori i dalje raditi obuku u ovim oblastima.\nDamir Trut, direktor Ravnateljstva Civilne zaštite MUP-a Hrvatske rekao je da se današnjim događajem završava dvogodišnji projekat u kojem su osposobljavane snage civilne zaštite BiH kako bi mogli kompatibilno učestvovati u aktivnostima sa drugim snagama EU.\nMilan Novitović, direktor Republičke uprave civilne zaštite bh. entiteta Republike Srpske rekao je da su učesnici u današnjoj vježbi pokazali opremljenost, obučenost, organizovanost i spremnost da reaguju u ovakvim situacijama. Kazao je i da sa vježbe građanima BiH i kolegama u okruženju šalju jasnu poruku da imaju kapacitete za prvi odgovor i prijatelje u EU i susjedima koji će pružiti pomoć kada to bude potrebno.\n“Poučeni iskustvom, svjesni smo koliko su važne obučene i opremljene jedinice u akcijama zaštite i spašavanja koje mogu pružiti efikasan odgovor u prirodnim i drugim nesrećama”, rekao je Enes Memić, direktor Federalne uprave civilne zaštite.\nDodao je da je vježba prilika da se testira nivo operativne pripravnosti za efikasan odgovor u prirodnim i drugim nesrećama, poboljša operativna saradnja i poveća znanje o alatima i kapacitetima Mehanizma EU za civilnu zaštitu.\nKroz prvi dio projekta nabavljena je oprema za zaštitu i spašavanje u vrijednosti od milion evra za Ministarstvo sigurnosti BiH, entitetske uprave civilne zaštite i Odjel za javnu sigurnost Brčko distrikta.\n#EU za bolju civilnu zaštitu


102. Rođendan džeza u Akademiji 28 - Dan u Beogradu\nNaslovna » Izlasci » Muzika » Koncerti » 102. Rođendan džeza u Akademiji 28\nRoÄ‘endan dÅ¾eza: The Belgrade Dixieland Orchestra\n102. Rođendan džeza u Akademiji 28\nAh Neša 13. februar 2019. Koncerti Postavite komentar\nOd 22. do 28. februara u klubu Akademije 28 (Nemanjina 28) po trinaesti put biće organizovana manifestacija „Rođendan džeza“.\nU ovom prostoru, prepoznatljivom po negovanju velikih klupskih koncerata, godinama unazad publika je imala priliku da uživa u zapaženim nastupima istaknutih i renomiranih džez muzičara kao što su Mihajlo Miša Blam, Lazar Tošić, Ivan Švager, Ljubomir Matijaca, Vladimir Racković, Vlada Maričić, Miloš Krstić, Oleg Kirijev, Bernat Font, Jovan Maljoković, Ivan Kovačević i mnogi drugi.\nProgram ovogodišnje manifestacije „Rođendan džeza“, jedinstvenog kulturnog događaja u Srbiji i regionu, Akademija 28 je osmislila i realizovala u saradnji sa Vladimirom Rackovićem, umetničkim rukovodiocem jednog od najpopularnijih i najboljih džez orkestra u Srbiji, jedine institucije tradicionalnog džeza na Balkanu – Beogradskog diksilend orkestra (The Belgrade Dixieland Orchestra).\n– Obeležavanjem jubileja objavljivanja prve džez ploče prisećamo se “skromnih“ početaka džez muzike u crnačkim predgrađima Nju Orleansa i obeležavamo važnu prekretnicu u razvoju ovog žanra – kažu organizatori manifestacije.\nPrva ploča sa zvucima džeza objavljena je 26. februara 1917. godine, a na njoj su se nalazile samo dve pesme: „Livery Stable Blues“ i „Dixie Jazz Band One Step“, koje je za potrebe snimanja izveo Original Dihieland Jazz Band.\nUbrzo posle objavljivanja ove ploče, džez “groznica“ zahvatila je sve značajnije američke i evropske urbane sredine.\nPrvi zvuci džeza u Srbiji su mogli da se čuju već dvadesetih godina prošlog veka, a nedugo zatim su počeli da se osnivaju i prvi bendovi.\nDžez muzika danas postoji i razvija se kao globalni fenomen, sa svojim mnogobrojnim nacionalnim i lokalnim dijalektima, ali i kao muzički stil koji je podjednako zastupljen na akademijama, konzervatorijumima, velikim koncertnim dvoranama i salama.\n102. Rođendan džeza – program\nPetak, 22. februar (22.00)\nSubota, 23. februar (22.00)\nUtorak, 26. februar (19.17)\nCentralni deo programa ovogodišnjeg jubileja, na dan kada je objavljena prva džez ploča, 26. februara sa početkom u simboličnih 19.17, obeležiće koncert The Belgrade Dixieland Orchestra. Specifičnost ovog koncerta je koncept kreiranja atmosfere džez klubova iz dvadesetih godina prošlog veka, sa zanimljivim gostujućim muzičarima, nagradama za publiku i rođendanskom tortom. Tradicionalno, Orkestar će i ove večeri izvesti kompozicije koje su sačinjavale prvu džez ploču.\nSreda, 27. februar (22.00)\nČetvrtak, 28. februar (22.00)\nIvan Kovačević – kontrabas i Barcelona Belgrade Reunion\nUlaz na sve koncerte u Klubu Akademije 28 tokom trajanja manifestacije „Rođendan džeza“ je besplatan. Mesta se mogu rezervisati na 011/3619-342. (danubeogradu.rs)\nTagoviakademija 28 izlasci jazz koncerti muzika rođendan džeza the belgrade dixieland orchestra za dž\nPrethodni Video nadzor i alarm sistemi u svim državnim predškolskim ustanovama\nSledeći Protest „Jedan od pet miliona“, 16. februar 2019.


Djilas: Beogradska vlast troši novac na besmislice\nBeta 21. decembra 2021. 12:20\nPredsednik Stranke slobode i pravde (SSP) Dragan Djilas ocenio je da je predloženi budžet grada Beograda, koji je danas na dnevnom redu Skupštine grada – besmislen, navodeći da se „troši novac na besmislice“.\n„Verovatno najbesmisleniji projekat do sada je projekat ‘Beograd smart siti’, u kom se za redizajnirani sajt i objedinjenu onlajn komunikaciju gradske uprave troši 18 miliona evra“, kazao je Djilas novinarima.\nOcenio je da za taj novac može da se napravi 10 obdaništa.\nU tom projektu vlast planira da, kako navodi Djilas, potroši pet i po miliona evra kako bi se kada pada mrak na ulicama grada palilo osvetljenje, „da bude sinhronizovano“.\nPokazujući modele dve vrste prekidača, Djilas je kazao da bi opozicija mogla da nadje mnogo kandidata da svakog dana popodne kada padne mrak uključe svetlo i ujutru da ga isključe, čime bi grad uštedeo četiri do četiri i po miliona evra.\nPrema njegovim rečima, za adaptivnu saobraćajnu komunikaciju izdvojen je 21 milion evra.\n„To (adaptivna saobraćajna komunikacija) je ovo što je počelo, primetili ste po gradu nove gužve, semafori rade a niko ne zna kako ni zašto, nigde nema zelenih talasa, sve se raspalo – 21 milion evra“, naveo je lider SSP.\nOn je rekao da je dva miliona evra izdvojeno za, kako tvrdi, algoritme mašinskog učenja.\nDjilas je rekao da je deficit u budžetu gotovo 100 miliona evra.\nPredsednica beogradskog odbora SSP Mila Popović kazala je novinarima da glavni grad u narednih tri godine neće dobiti autobusku niti železničku stanicu, ukoliko Srpska napredna stranka ostane na vlasti.\nOna je kazala da vlast od 2015. obećava da će za 18 meseci zavšiti autobusku i železničku stanicu, a da je poslednje obećanje dato pre dva meseca – da će početkom 2022. godine imati gotove te dve stanice u Beogradu.\n„Sada nam ti isti ljudi obećavaju da će za osam godina da završe metro, da će paralelno graditi dve linije metroa i to pod zemljom. Dobićemo navodno 40 i nešto stanica i 40 kilometara metroa za osam godina a nismo mogli da dobijemo za šest godina autobusku stanicu i železničku koje se grade iznad zemlje“, rekla je Popović.


UPIS: Predsjednik Vlade RS krije činjenice od javnosti - Impuls\nObjavljeno: Petak, 27 Septembar 2019 09:11\nPredsjednik Vlade iznio je više neistina u svom izlaganju na Šestoj redovnoj sjednici Skupštine, održanoj 19.09.2019. godine, a to su:\n• Izbjegao je da navede da je izvršena legalizacija maloljetničkog kockanja kroz omogućavanje maloljetnim licima koja se mogu kockati u ugostiteljskim objektima.\n• Nije naveo da je umanjen prihod od poreza na dobit preduzeća od 200.000 KM mjesečno.\n• Iznesena je neistina da je Republika Srpska izabrala tzv. strateškog partnera za Lutriju Republike Srpske. Zbog tog namještenog Javnog poziva vodi se nekoliko postupaka pred nadležnim sudom zbog grubog kršenja više zakona, posebno Zakona o javnim nabavkama. Nakon što nadležni sud poništi Javni poziv za izbor strateškog partnera, svi akti i odluke koji budu iz tog Javnog poziva proizašli biće nezakoniti, odnosno poništeni.\n• Vlada Republike Srpske do sada je prekršila Ustav 11 puta i pritome uspjela da napravi štetu po budžet RS u iznosu od 300 miliona KM, za koliko je do sada tužena Republika Srpska.\n• Porezi su porasli za 300 odsto, te priređivači već više od 8 mjeseci posluju sa gubitkom.\n• Nevjerovatno je da Vlada Republike Srpske traži pomoć od Srbije, dok u isto vrijeme na najbrutalniji način investitore iz te iste Srbije progoni, protjeruje i tjera u poslovne gubitke, sa ciljem da se tržište prepusti kriminalnom lobiju oličenom u V. Vukoviću, koji komanduje Ministarstvom finansija Republike Srpske iz Skoplja, pod pokroviteljstvom Zorana Zaeva.\nUkoliko Skupština i Vlada Republike Srpske ne prihvate Građansku inicijativu za izmjenu Zakona o igrama na sreću, koju je potpisalo 16.469 građana, kompanije će obustaviti svoje poslovanje pa samim tim obećanja za većim prihodima budžeta će biti još jedna u nizu neistina koje je iznio predsjednik Vlade u svom obraćanju.\n(Nezavisne - zakupljsen prostor)\nUprkos pandemiji: Bahatost državnih institucija


AFA | FOND ZA INOVACIONU DELATNOST- PROGRAM PODRŠKE TEHNOLOŠKIM INOVACIJAMA\nFOND ZA INOVACIONU DELATNOST- PROGRAM PODRŠKE TEHNOLOŠKIM INOVACIJAMA\nFond za inovacionu delatnost objavio je javni poziv za programe podrške tehnološkim inovacijama i to u dve kategorije: Program ranog razvoja i program sufinansiranja invoacija. Rok za prijavu je 01. Jun 2018. A dok konkurs traje fond će organizovati prezentacije i radionice u vezi sa ova dva programa, po različitim gradovima Srbije.\nProgram ranog razvoja namenjen je mikro i malim preduzećima, mlađim od tri godine, čiji su kapaciteti usmereni ka razvoju tehnološke inovacije za kojom postojji realna potreba tržišta. U ovom programu inovativni projekti preduzeća sufinansiraju se u iznosu od 80 hiljada evra sa obavezujućim periodom realizacije projekta od 12 meseci.\nProgram sufinansiranja inovacija namenjen je mikro, malim i srednjim preduzećima kojima su potrebna značajna finansijska sredstva za realizaciju razvojnog ciklusa tehnoloških inovacija i pokrivanje visokih troškova za prenos istraživanja u komercijalno održiv proizvod. Projekti preduzeća u okviru ovog programa sufinansiraju se u iznosu od 300 hiljada evra, a 24 meseca je period za koji projekat treba da bude realizovan.\nPreduzeća koja žele da konkurišu moraju da ispunjavaju dva uslova: Da su osnovana na teritoriji Srbije i da su većinski u privatnom valsništvu. Sve detalje o uslovima konkursa možete pronaći na linku.


Kraj dominacije kreditnih kartica u SAD\nVAŠINGTON – Recesija mijenja navike američkih potrošača ne samo u tome koliko troše već i na koji način to rade, pa u situaciji kada ljudi više nisu sigurni šta im donosi budućnost, doskora neprikosnovena kreditna kartica sve više ustupa mjesto drugim načinima plaćanja.\nMantovaneli: Za budžete u BiH 100 miliona dolara\nSporazum sa resornim ministarstvima o podršci Svjetske banke budžetima u BiH od 100 miliona dolara je pred finalizacijom, kaže Marko Mantovaneli, šef Kancelarije Svjetske banke u Bosni i Hercegovini.\nDžombić: Kredit MMF-a za sada nije ugrožen\nAko FBiH ne ispuni preuzete obaveze iz pisma namjere, mora biti jasno da će biti ugrožen stend-baj aranžman sa Međunarodnim monetarnim fondom (MMF) za čitavu BiH, bez obzira na to što RS ima pozitivnu ocjenu u ispunjenju uslova, rekao je ministar finansija RS Aleksandar Džombić.\nBritanija postala vodeći finansijski centar svijeta\nLONDON – Velika Britanija je na listi Svjetskog ekonomskog foruma pretekla SAD i postala vodeći finansijski centar u svijetu.\nZemljič: Bez jakih brendova BiH osuđena na kolonijalizaciju\nInvestiranje u razvoj robne marke nije samo ogoljeni marketing, već ključni uslov za razvoj kompanije i povećanje njenog tržišnog udjela i profitabilnosti. Prepoznavši značaj ulaganja u brend vodeće svjetske kompanije izdvajaju i do četvrtine svoje godišnje dobiti u razvoj vlastite robne marke. Tim putem bi, smatra Borut Zemljič, direktor Mađunarodne agencije za brendiranje “Superbrands” za\nKozarić: Rezerve plasirati privredi i građanima\nBankarski sektor u BiH pokazao je veliku zrelost i u vrijeme najveće krize. Kada je došlo do velikog povlačenja depozita, banke su odgovorile na sve zahtjeve klijenata. Međutim, zbog nedostatka finansijskih sredstava na svjetskom tržištu, okrenule su se domaćim izvorima koji su prilično ograničeni. Zato je došlo do povećanja kamatnih stopa, koje se već sada\nKriza istopila imovinu američkih bogataša\nNJUJORK – Gotovo svi najbogatiji Amerikanci siromašniji su ove godine u odnosu na prošlu, pokazala je nova lista 400 najbogatijih državljana SAD, koju kreira američki poslovni magazin “Forbes”.\nNeslaganje oko odnosa prema zemljama u razvoju\nISTANBUL – Žestoko neslaganje oko toga koliko bogate zemlje treba da ustupe pred zemljama u razvoju “pomračilo” je razgovore svjetskih finansijskih lidera u Istanbulu o proširenju uloge Međunarodnog monetarnog fonda (MMF).\nDragica Ristić: Kupovinom domaće robe do rasta privrede\nBANJALUKA – Edukacija potrošača i podizanje svijesti o potrebi kupovine i kvalitetu domaćih proizvoda, te unapređenje svijesti proizvođača o prepoznatljivosti kvaliteta domaćih proizvoda osnovni su ciljevi kampanje “Naše je bolje”, koju realizuje Privredna komora RS u saradnji sa nadležnim institucijama.\nMMF procjenio da BDP BiH pada za tri odsto\nBANJALUKA, ISTANBUL – BiH će ove godine zabilježiti pad privrednih aktivnosti od tri procenta, mjeren kroz bruto društveni proizvod (BDP), najnovija je projekcija Međunarodnog monetarnog fonda (MMF), koja je identična njihovoj prethodnoj procjeni.


Osnivač Srpskog lekarskog društva zaslužuje spomenik u BG\nTanjug 8. novembra 2019. 08:41\nBEOGRAD – Gradonačelnik Beograda Zoran Radojičić razgovarao je danas sa predsednikom Srpskog lekarskog društva akademikom Radojem Čolovićem o inicijativi da se osnivaču društva, profesoru doktoru Vladanu Đorđeviću, u Beogradu podigne spomenik.\nRadojičić je danas razgovarao sa Čolovićem, kao i generalnim sekretarom društva Nedeljkom Radovićem, o značaju Društva, o načinima na koje Beograd može da doprinese njihovom radu i uslovima.\n„Razgovarali smo o potrebi da se Srpsko lekarsko društvo i Grad Beograd oduže velikanu Vladanu Đorđeviću, osnivaču Srpskog lekarskog društva i Crvenog krsta, koji je bio i gradonačelnik Beograda, za sve što je učinio za naš grad i naš narod“, rekao je Radojičić.\nOn je naveo da je Đorđević bio prvi školovani hirurg koji je potekao sa područja Srbije, a osim ogromnog doprinosa u oblasti medicine, on je kao gradonačelnik Beograda od prašnjave varoši napravio moderan evropski grad.\n„Spomenik u prestonici je najmanje što zaslužuje“, zaključio je Radojičić.\nSrpsko lekarsko društvo je osnovano 1872. godine i jedno je od najstarijih opštemedicinskih društava u svetu.\n„Duga tradicija i više od 27.000 članova svedoče o njegovom velikom značaju i za struku i za pacijente. Uspešan rad Društva važan mi je i kao lekaru i kao gradonačelniku“, istakao je Radojičić.\nTema sastanka bili su i veliki jubileji koji predstoje, sledeće godine održava se 20. jubilarni Kongres lekara Srbije, a 2022. godine Društvo će proslaviti 150. godina postojanja.\nU susret tome, razgovarali su o inicijativi da se osnivaču Srpskog lekarskog društva Vladanu Đorđeviću podigne spomenik u Beogradu.\nNa sastanku se razgovaralo o načinima na koje Grad Beograd može da doprinese bolim uslovima rada Srpskog lekarskog društva.\nReči je bilo i o sedištu Srpskog lekarskog društva u Ulici Džordža Vašingtona.\nOsim što je u ovoj zgradi bila prva varoška bolnica, ona je poznata i po tome što se na njenoj kuli nalazi prvi javni časovnik u Beogradu.\nZahvaljujući podršci Grada Beograda, zgrada je stabilizovana, a sada je potrebno da se ona i protivpožarno obezbedi, istakli su iz rukovodstva Srpskog lekarskog društva.


(VIDEO)”NA JESEN NOVI TALAS EPIDEMIJE I MODERNIJE VAKCINE”, francuski ministar zdravlja najavio ipak ublažavanje mera od sredine marta\n21. februara, 2022 Vesti iz Francuske Napišite komentar\nGost Velikog žirija RTL-Le Figaro-LCI ove nedelje, ministar zdravlja Francuske Olivier Veran ocenjuje da bi sredinom marta „bolnički i epidemijski uslovi” trebalo da omoguće ublažavanje određenih zdravstvenih ograničenja, ali da će međutim, kampanja vakcinacije ostati dalje aktivna. On je takođe komentarisao o predstojećim predsedničkim izborima, piše Le Figaro.\nOptimista zdravstvene situacije, ministar solidarnosti i zdravlja Olivier Veran, međutim, ostaje oprezan u pogledu mogućnosti ponovnog izbijanja epidemije sledeće jeseni ili zime. Gost Velikog žirija RTL-Le Figaro-LCI ove nedelje, ministar zdravlja podseća da bi do sredine marta mogle biti preduzete mere pomoći „ako se bolnice vrate u normalan režim rada“.\nNošenje maske u zatvorenom prostoru i „cele ili dela” vakcinacione propusnice stoga više ne može biti obavezno na određenim mestima od tog datuma, jer „koja je potreba da se održavaju mere koje Francuzi više ne bi smatrali prikladnim na nivou opasnosti?“, pita se ministar. Sledeće jeseni, međutim, mogao bi doći i novi talas epidemije, kao i „modernije vakcine“, prilagođenije varijantama. Ministar zdravlja, međutim, precizira da ako vakcinaciona propusnica više ne bude obavezna za pristup određenim ustanovama, Vlada ne namerava da obustavi kampanju vakcinacije.\nO priznavanju dugotrajnog Kovida kao dugoročnog stanja (ALD), utirući put boljoj nezi od strane zdravstvenog osiguranja, Olivier Veran podseća da je „osnovno pravilo da niko nije dužan da odustane od lečenja iz finansijskih razloga“. Ministar zdravlja, međutim, smatra da je “prerano” da se procenjuju dugoročne posledice varijante Omikrona i podseća da je “kovid daleko od toga da je otkrio sve svoje tajne”. On ipak opovrgava bilo kakvu korelaciju između ukidanja mera i predsedničkih izbora koji će se održati 10. i 24. aprila.\nTagovi: o ukidanju mera - Olivier Veran


Živković: "Nisam ovo zaslužio" - Sportske.net\nŽivković: "Nisam ovo zaslužio"\nFudbaler Partizana Andrija Živković doputovao je u petak u Beograd, a u kraćem obraćanju medijima na aerodromu nije mnogo toga rekao osim da nije zaslužio ono što mu se desilo.\nBabović u crveno-belom?Partizan 'pikirao' kamerunskog RAZBIJAČA!Partizan od juna u opremi novog sponzora!OTKRIVENO - Partizan zbog Živkovića gubi VIŠE od 3 miliona evra!Uplakanog Živkovića ispratio samo jedan saigrač\nDosadašnji prvotimac Partizana Andrija Živković doputovao je sa Kipra preko Atine do Beograda nešto posle 15 časova, a predstavnici medija dočekali su ga na aerodromu "Nikola Tesla".\nVidno utičen mladi fudbaler nije bio preterano raspoložen da komentariše aktuelnu situaciju ali je odgovorio na nekoliko pitanja koje su mu novinari postavili.\n"Nemam šta da kažem, još mi je vruća glava. Nisam pametan... Nisam ovo zaslužio" rekao je Živković.\nAndriji Živkoviću je u četvrtak uručena odluka Radne grupe FK Partizan u kojoj mu je saopšteno da će do isteka ugovora svoje profesionalne obaveze prema klubu obavljati u Teleoptiku.\n"Ja sam još u Partizanu šest meseci i poštovaću sve odluke. Znam da ću izaći jači iz ovoga" dodao je Živković.\nMladi Nišlija je negirao da je tokom priprema na Kipru bio izložen pritisku članova stručnog štaba i saigrača, a potom je napustio zgradu aerodroma.\nPodsećamo da je Andrija Živković vraćen sa priprema na Kipru zbog toga što je odbio da potpiše novi ugovor sa Partizanom usled čega će klub iz Humske izgubiti 3.100.000 evra zbog kršenja ugovora sa Fondom Pinija Zahavija.\nI Partizan "čist" od korone, "crno-beli" se pohvalili novim potpisom!


Večeras počinje Festival diplomskog filma\nHome»Aktuelno»Večeras počinje Festival diplomskog filma\nBy Dana Mitrovska 18/08/2021 Nema komentara2 Mins Read\nFestival diplomskog filma koji će predstaviti filmove mladih reditelja inspirisanih najrazličitijim temama, počinje večeras 18. avgusta od 20:30 časova u dvorištu niškog Univerziteta i trajaće do petka, 20. avgusta. Na prvom Festivalu diplomskog filma posetioci će moći da pogledaju šest diplomskih filmova sa različitih akademija u Srbiji.\nNa Festivalu će biti zastupljene različiti filmski žanrovi, od dokumentarnih, fiktivnih, poetičnih, kratkih igranih, pa do dugometražnih. Pored filmskog programa, nakon projekcija posetioci će moći da uživaju uz muziku za koju su zaduženi di-džejevi.\n“Dođite, pogledajte ostvarenja mladih reditelja i iskoristite šansu da upoznate možda buduće dobitnike Oskara i Zlatne palme”, navode organizatori iz Studentskog kulturnog centra.\nFestival će otvoriti film “Jakna” režiserke Aleksandre Nestorov, nakon čega će uslediti i filmovi “Pas i vetar” režiserke Jovane Marković i “Blizanci” satkani od sna u režiji Seada Šabotića i Lee Vahrušev.\nDruge večeri festivala biće prikazani filmovi “Bokahontar” režiserke Jane Radan, “Skriveno u brdima” u režiji Tanje Drobnjak i “Odluka” u režiji Branke Balašević Gajić.\nPoslednje večeri festivala biće organizovana dodela nagrada i prikazani inserti iz nagrađenih filmova. Najbolji filmovi dobiće zlatnu, srebrnu i bronzanu “Desetku”, kako su organizatori simoblično nazvali nagrade.\nCena ulaznice biće 200 dinara i moći će da se kupi na ulazu u dvorište Univerziteta u Nišu.\nFilmovima kroz Evropu Urban fest – festival koji veliča glumca Večeras počinje Međunarodni studentski festival folklora Švedski filmovi u bašti Oficirskog doma\nfestival Festival diplomskog filma film SKC Studentski kulturni centar Niš


Dep Lounge Bar - repriza - Doček Nove godine 2023\nDep Lounge Bar - repriza Doček Nove godine 2023\nRestoran Dep je novootvoreni restoran u popularnom naselju Savamala, i nalazi se na adresi Karađorđeva 75, Beograd u prizemlju hotela Mr Prezident.\nAmbijent ovog otmenog restorana ostavlja utisak elegancije i uglađenog izgleda, u kombinaciji sa vrhunskim gastronomskim specijalitetima i perfektnom uslugom idealan je kao mesto za organizovanje vaših posebnih momenata, poslovnih ručkova ili bilo koja druga okupljanja koje planirate sa vašim najbližima ili sa vašim prijateljima.\nKada dođe lepo vreme i sunčani dani u ovom lounge baru se možete opustiti u prelepoj bašti koja je opremljena sa posebnim duhom, kako ne biste imali osećaj da ste u centru grada.\nDEP je mesto poznato po tome što se tu već duže vreme organizuju svirke poznatih beogradskih bendova i kao takvo, siguran je izbor za doček nove godine.\n- javni besplatan parking ispred restorana\nBend koji je tokom cele sezone dovodio atmosferu do usijanja nametnuo se kao logičan izbor i za reprizu, tako da za Vaš provod biće zaduženi Tijana Stojkov i ByPass band.\nPiće se plaća po utrošku, a cene su iste kao i tokom ostatka godine.


Antiteroristička policija EU u grčkim migrantskim kampovima\nM. K. 13. avgusta 2016. 17:24\nEksperti za antiterorizam iz evropske policijske službe Europol doputovaće u Grčku do kraja meseca u pokušaju da otkriju eventualne džihadiste među migrantima u kampovima u toj zemlji, javlja danas AFP, pozivajući se na neimenovan izvor u grčkoj policiji.\nRaspoređivanje agenata Europola deo je „stalne saradnje između grčkih vlasti, njihovih evropskih kolega i Europola“ otkako je Grčku pogodio masovan priliv izbeglica i migranata 2015. godine, dodao je isti izvor.\nTim Europola, koji će obuhvatiti i grčke policajce, imaće zadatak da identifikuje pojedince koji su možda u procesu radikalizacije, navodi francuska agencija.\nGrčki list „Katimerini“, koji je prvi izvestio o ovoj misiji, navodi da će se tim sastojati od oko 30 pripadnika evropske policije i da bi oni trebalo da doputuju u Atinu 20. avgusta.\nTaj tim će sprovoditi kontrole u desetinama kampova gde se nalazi više od 47.000 migranata, pretežno Sirijaca, Iračana i Avganistanaca koji beže od sukoba i siromaštva.\nRanije antiterorističke kontrole Europola bile su koncentirane na glavne kampove za registraciju migranata na grčkim ostrvima u blizini Turske, podseća AFP.\nNekoliko džihadista koji su izveli napade u Parizu novembra 2015. godine, ušli su u Evropu predstavivši se kao izbeglice u Grčkoj, a to je izazvalo strahove da bi i drugi ekstremisti mogli da iskoriste migrantsku krizu za slične postupke.


Isplaćeno još 272 hiljade eura za izdig stoke na katune - preduzetnica.me\nPočetna»Teme»Isplaćeno još 272 hiljade eura za izdig stoke na katune\nIsplaćeno još 272 hiljade eura za izdig stoke na katune\nod autorke Milanka Ćorović dana\t 22/10/2020 0 Komentari\nMinistarstvo poljoprivrede i ruralnog razvoja isplatilo je u ovoj godini poljoprivrednicima premije za izdig stoke na katune u iznosu od 272,61 hiljadu eura.\nIz Ministarstva je saopšteno da je u okviru te mjere definisane Agrobudžetom, tokom ove godine pravo na podršku ostvarilo 1,64 hiljade poljoprivrednih proizvođača iz 22 crnogorske opštine, koji su sa 85,83 hiljade grla stoke, boravili na crnogorskim katunima.\n-Od ukupnog broja korisnika, najviše ih je iz sjevernog regiona, odnosno 1,29 hiljada ili 78,94 odsto, od čega najviše u Bijelom Polju 197, Beranama 174 i Plužinama 113 – navodi se u saopštenju.\nU centralnom regionu podršku je, kako se dodaje, ostvario 341 korisnik ili 20,82 odsto, gdje je najviše korisnika iz opštine Nikšić, odnosno njih 207.\n-Očekivano, najmanji broj podržanih zahtjeva bio je iz primorskih opština, ukupno četiri ili 0,24 odsto – dodaje se u saopštenju.\nIz Ministarstva su objasnili da je osnovni cilj te mjere podrška tradicionalnom načinu stočarstva. Takođe, implementacija te mjere doprinosi očuvanju i održivom korišćenju prirodnih resursa, održivom gazdovanju poljoprivrednim zemljištem, zaštiti životne sredine i očuvanju biodiverziteta.\n-Pravo na podršku kroz ovu mjeru ostvarila su gazdinstva koja su registrovana u Registru poljoprivrednih gazdinstva i koja najmanje tri mjeseca u kalendarskoj godini drže stoku na crnogorskim katunima – navodi se u saopštenju.\nPodrška se isplaćuje po uslovnom grlu. Minimalan broj za podršku je pet uslovnih grla. Pod jednim uslovnim grlom smatra se krava, vo, dvoje junadi, deset ovaca, deset koza i konj. Osnovna premija po uslovnom grlu iznosila je 12 eura, i uvećana je u odnosu na prošlu godinu, kada je iznosila deset eura.\n-Ministarstvo poljoprivrede i ruralnog razvoja nastaviće sa implementacijom ove mjere podrške, a sve u cilju očuvanja planinskih pašnjaka i katunskog načina stočarenja – zaključuje se u saopštenju.\nPrethodni PostCijene dionica na Wall Street-u u blagom padu\nSljedeći Post Rođendan Montenegro Airlinesa uz promotivne cijene avio-karata


Foto: Fantasy Premier league / screenshot\nBlic sport će od petka, pred svako kolo davati specijalne savete svim menadžerima u jednoj od najpopularnijih planetarnih onlajn igara.\nZabava koja je postala opsesija više od 7,5 miliona ljudi širom sveta i oko 200.000 ljudi u Srbiji i regionu, dobija svoj kutak na našem sajtu.\nKoje igrače da odaberete za predstojeće kolo, a koje da izbegavate? Koga za kapitena? Čija odbana može do „klin šita“? Ko su neotkriveni jeftini igrači koji mogu da donesu mnogo bodova?\nDetaljne analize fudbalera, timova i utakmica... Konačno, sve to na jednom mestu, svakog petka na Blic sportu.


Maraton kratkometražnog filma, Najkraći dan, vraća se u Dvoranu Kulturnog centra Beograda! Po šesti put će se 21/12, na najkraći dan u godini, prikazivati najbolji evropski, studentski i amaterski kratkometražni filmovi. Najkraći dan, manifestacija posvećena kratkometražnom filmu, kojom će i ovog 21. decembra u Srbiji biti proslavljen Svetski dan kratkog filma, biće održana pod sloganom ,,Iskoristi Najkraći dan” u Dvorani kulturnog centra Beograda, s početkom u 16h. Ovu jednodnevnu manifestaciju po šesti put organizuje Filmkultura uz podršku Ministarstva kulture i informisanja, Kulturnog centra Beograda i Filmskog centra Srbije.\nU okviru EFA programa biće prikazano 11 filmova iz Velike Britanije, Francuske, Portugala, Rumunije, Švedske, Grčke, Makedonije, Češke i Španije, među kojima je i svih pet nominovanih za najbolji kratkometražni film na Evropskim filmskim nagradama - RECONSTRUCTION (Češka), DOGS BARKING AT BIRDS (Portugal), THE MARVELOUS MISADVENTURES OF THE STONE LADY (Francuska),\nWATERMELON JUICE (Španija), kao i pobednički film u režiji Bogdan Mureşanu-a THE CHRISTMAS GIFT (Rumunija).


SINOS zatečen vešću o kupovini "Novosti" - Sindikat novinara Srbije\nSINOS zatečen vešću o kupovini "Novosti"\nSindikat novinara Srbije (SINOS) zatečen je informacijom da je Štamparija “Borba” a. d. većinski vlasnik Kompanije “Novosti”, donela odluku da odobri ugovor o prodaji ove medijske kuće privrednom društvu Media 026 d.o.o. sa sedištem u naselju Vučak u Smederevu, čiji je vlasnik Boban Rajić, za oko 300 miliona dinara. Iznenađenje je utoliko veće što je predstavnik SINOS u Radnoj grupi za izradu Medijske strategije Aneksom predložio izmenu zakon kako bi kroz uvođenje javno-privatnog partnerstva bilo rešeno pitanje Tanjuga, „Politike“ i „Novosti“.\nVest o preprodaji „Novosti“ sa nevericom i negodovanjem širila se juče među novinarima decenijama najtiražnijeg dnevnog lista na Balkanu, koji u oktobru obeležava 66. rođendan. Ugledne, uticajne i popularne „Večernje novosti“ su osamdesetih godina uspele da premaše dnevni tiraž od 600.000 primeraka. Raspad Jugoslavije i političke turbulencije odrazile su se i na uređivačku politiku lista ali je finansijsko urušavanje „Novosti“ počelo nakon prodaje akcija Kompanije na berzi u leto 2006. godine.\nKompanija koja je akcionairima te godine delila dividende, 2009. nije mogla da plati doprinose za poreze zaposlenima, nakon čega se dug sa kamatama, uz neizmirene obaveze prema Štampariji, vrtoglavao uvećavao da bi dostigao 1,5 milijardu dinara. Račun Kompanije „Novosti“ blokiran je jula 2017. godine a prema Unapred pripremljenom planu reorganizacije, koji je usvojio Privredni sud u Beogradu januara 2018, odblokiran je februara ove godine. Kompanija „Novosti“ je od maja u većinskom vlasništvu Štamparije „Borba“, umesto Milana Beka.\nSindikat novinara Srbije je sa svojom podružnicom, Sindikatom novinara „Novosti“, o problemima u Kompaniji redovno izveštavao predsednika Vlade Srbije počev od 2006. godine, nadležne institucije, novinarska i medijska udruženja i asocijacije. Podršku za svoje aktivnosti imao je jedino od Verice Barać, pokojne predsednice Saveta za borbu protiv korupcije Vlade Srbije koja je, zbog privatizacije „Novosti“ ( jedne od 24 sporne i nikada do kraja razjašnjene) podnela krivične prijave nadležnim institucijama.\nSINOS poziva Vladu Srbije, budući da je vlasnik više od 80 odsto akcija Štamparije, da javno obelodani sve detalje o preprodaji „Novosti“: kako je moguće da nacionalni brend za 300 miliona dinara kupi firma osnovana prošle godine bez ijednog zaposlenog i da li iza vlasnika iz Vučka stoje ljudi kojima su potrebne novine za širenje kontrole i uticaja?


Nisu uspjeli prevariti carinike: Šveđani turskog porijekla švercovali zlatne poluge | BL Portal\nCarinici Srbije su na prelazu Gradina, u saradnji sa policijom, spriječili prekršaj vrijedan više od šest miliona dinara (51.000 evra), kada su zaplijenili zlato i automobil “tojota” od dvojice švedskih državljana turske nacionalnosti.\nCarini su spriječili pokušaj krijumčarenja tri zlatne poluge ukupne težine 300 grama, vrijednosti dva miliona dinara (17.000 evra), a zajedno sa vozilom, koje je takođe zadržano, vrijednost ovog prekršaja uvećava na preko šest miliona dinara.\nSlučaj je otkriven kada je na izlazu iz Srbije ka Bugarskoj na red za kontrolu stigao automobil “tojota rav” švedskih registarskih oznaka, saopšteno je iz Uprave carina Srbije.\nNjime su iz Švedske ka Turskoj putovala dvojica švedskih državljana turske nacionalnosti, a na pitanje šta imaju da prijave, obojica putnika su odgovorila da sa sobom nose samo lični prtljag.\nTags: granica, hapšenje, šverc, zlatne poluge


Kamate na stambene kredite upola manje nego 2008!14 Jun\nKamatne stope na stambene kredite skoro su prepolovljene u odnosu na kraj 2008. godine, kada je finansijska kriza zahvatila i Srbiju. Tako su kamate na stambene kredite indeksirane u evrima iznosile od 10 do 14 odsto, dok se sada kreću u intervalu od 5,3 do 9,3 odsto godišnje. Na pad kamata stambenih ...\nRate za stambene kredite stalno variraju27 Jan\nU ovoj godini kamatne stope na stambene kredite, biće veoma promenljive. Naime, zbog očekivanih kolebanja evropske kamatne stope - euribora, za koju su najvećim delom vezani i stambeni zajmovi u Srbiji, mogu se očekivati i uvećanja i umanjenja rata. Neki građani već plaćaju skuplje svoje mesečne ...


Gradski odbor SNS organizovao druženje s mladima Zvezdare\nTanjug 13. oktobra 2018. 15:58\nBEOGRAD – Gradski odbor Beograd Srpske napredne stranke organizovao je druženje sa mladima na Zvezdari, kome su prisustvovali sekretar i članovi Gradskog odbora Beograd Aleksandar Marković, Miloš Ignjatović i Vladan Jeremić.\nMarković je okuljenima preneo kolio je važno da se aktivno uključe u politički život Srbije, jer će neki od njih jednog dana voditi Beograd i Srbiju, te dodao da „odgovorna vlast predvođena Aleksandrom Vučićem i Srpskom naprednom strankom čini sve da pruži podršku mladima“.\n„Otvoreno je 20.000 novih radnih mesta čime je stopa nezaposlenosti smanjena. Zbog toga što je Vučić od Srbije napravio stabilnog i pouzdanog partnera imamo veći priliv investicija, čime stvaramo uslove da se mladi zaposle i od svog rada pristojno da žive. Ulažemo u obrazovanje mladih i stvaramo bolji ambijent za pokretanje sopstvenog biznisa“, rekao je Marković.\nOn je podsetio da je velika pažnja posvećena razvoju Naučno-tehnološkog parka na Zvezdari, upravo zbog mladih.\n„Briga o mladima važan je deo naše politike, zato ulažemo u obnovu škola, u razvoj dualnog obrazovanja, a stipendije za najtalentovanije učenike i studente smo značajno povećali“, naveo je Markovićc.


Dve osobe u veoma teškom stanju nakon eksplozije u Beogradu - Sputnjik Srbija\n13:40 23 Jun 2021\n13:20 31.05.2021 Preuzmite kraći link\nDve osobe su u veoma teškom stanju i nalaze se na odeljenju intenzivne nege nakon eksplozije plinske boce koja se dogodila jutros u lokalu brze hrane u centru Beograda, rečeno je Tanjugu u Urgentnom centru.\nTeško su povređeni muškarac i žena, dok je ostalim povređenima dijagnostika još u toku.\nEksplozija je prouzrokovala požar, koji je ugašen.\n© Foto : Sputnjiku ustupila Snežana Rovčanin/Novosti\nEksplozija u centru Beograda: Požar u Čika Ljubinoj, petoro povređenih /foto/\nOd siline eksplozije popucala su stakla na okolnim izlozima i zgradama.\nGradonačelnik Beograda Zoran Radojičić saopštio je da su neispravne instalacije dovele do eksplozije plinske boce.\nPet osoba je povređeno u eksploziji plinske boce koja se dogodila u Čika Ljubinoj ulici u centru Beograda oko 9 sati, potvrdio je ranije RTS-u MUP Srbije.


Dobojski Info - PUTEVI: Klizavi kolovozi, magla smanjuje vidljivost\nPUTEVI: Klizavi kolovozi, magla smanjuje vidljivost\nutorak, 23 novembar 2021 07:43\nFOTO: Dobojski Info | PUTEVI: Klizavi kolovozi, magla smanjuje vidljivost\nSaobraćaj se u većini krajeva Republike Srpske i Federacije BiH odvija po pretežno mokrim i klizavim kolovozima, a na dionicama u višim planinskim predjelima, kao i uz riječne tokove, smanjena je vidljivost zbog magle.\nIz Auto-moto saveza /AMS/ Republike Srpske upozoravaju na odrone kamenja i zemlje na kolovoz na dionicma u usjecima i pored kamenih kosina i vozačima savjetuju opreznu vožnju, obavezno držanje rastojanja između vozila, te podsjećaju da je posjedovanje zimske opreme obavezno.\nNa magistralnom putu Banjaluka - Prijedor, dionica od Verića do Ivanjske, saobraćaj je zbog radova potpuno obustavljen u vremenu od 7.00 do 18.00 časova i preusmjerava se na privremenu obilaznicu, lokalni put dionica Lamovita -Bistrica.\nZbog radova, izmijenjen je režim odvijanja saobraćaja na magistralnom putu Mostar - Nevesinje, na dionici Bakračuša - Nevesinje.\nNa dionicama magistralnog puta Lončari-Brčko, u rejonu Krepšića i Vršani-Bijeljina, rejon Čađavice zbog radova, saobraćaj se od 7.00 do 16.00 časova odvija usporeno, jednom trakom, naizmjeničnim propuštanjem vozila.\nNa području FBiH na magistralnom putu Tuzla - Kalesija, zbog radova u tunelu "Čaklovići", saobraćaj se obustavlja od 22.00 do 6.00 časova i preusmjerava na alternativni pravac preko Dubrava.\nNa dionici auto-puta Podlugovi - Sarajevo sjever zbog sanacionih radova na mostu saobraća se dvosmjerno, suprotnom trakom od zone radova.\nU toku su radovi na magistralnom putu Jablanica - Mostar, na dijelu od Komadinovog vrela do mosta Begića i Begovića, zbog čega se od 8.00 do 16.00 časova saobraća naizmjenično jednom trakom.\nPUTEVI: Mjestimično vlažni kolovozi, moguća poledica\nPUTEVI: Snijeg usporio saobraćaj\nPUTEVI: Snijeg i led otežavaju saobraćaj, preko Romanije ne mogu teretnjaci\nViše iz ove kategorije « DOBOJ: Dan otvorenih vrata za mališane agencije za intelektualni razvoj VRIJEME: Oblačno i svježije sa kišom »


Bez obzira na veličinu, svaki Data Centar treba da bude opremljen elementima i sistemima koji omogućavaju njegov pouzdan rad i zaštitu podataka.\nPored kompletnih Data Centara, Vesimpex Vam može pomoći da izgradite nove ili unapredite postojeće infrastrukturne elemente.\nMonitoring i upravljanje\nSva aktivna IT oprema treba da bude smeštena u odgovarajuće kućište kako bi se čuvala u adekvatnim uslovima i kako bi besprekorno funkcionisala tokom perioda eksploatacije.\nU našem širokom portfoliju RITTAL rek ormana, možete pronaći odgovarajuće rešenje za bilo koju namenu.\nNajbitniji deo infrastrukture bez čega kritična oprema ne može da funkcioniše.\nZa pouzdan rad Data Centra i biznis kontinuitet, neophodno je obezbediti pouzdano i besprekidno napajanje koje se može realizovati integracijom više sistema.\nPored napajanja električnom energijom, sistem klimatizacije je drugi najbitniji sistem za pouzdan rad Data Centra.\nZahvaljujući velikoj količini toplote koju stvara IT oprema, bez kvalitetnog i profesionalnog sistema klimatizacije ne bi bilo moguće čuvanje opreme i podataka u strogo kontrolisanim temperaturnim uslovima Data Centra. Zahvaljujući brojnim tipovima i tehnologijama RITTAL klimatizacije, u mogućnosti smo da Vam pružimo rešenje odgovarajućeg rashladnog kapaciteta i redundantnosti za Vaš IT.\nKlimatizacija Data Centra\nData Centar bez odgovarajućeg sistema monitoringa svih bitnih parametara predstavlja rizik po funkcionisanje jer se u slučaju incidenata ne može obezbediti pravovremena i brza reakcija. Monitoring i upravljanje radom Data Centra se može obezbediti putem senzora fizičkih parametara i specijalizovanog softvera.\nMenadžment IT infrastrukture - DCIM softver\nZahtevi za visokom fizičkom zaštitom IT infrastrukture od rizika koji mogu ugroziti rad Data Centra, bezbednost podataka pa i celokupno poslovanje doveli su do razvijanja rešenja za njihovu zaštitu. Rizici su brojni i potrebni nivoi zaštite različiti ali možemo Vam ponuditi odgovarajuće rešenje za zaštitu Data Centara svih veličina.\nMicro Data Centri\nU okviru izgradnje Data Centra i kompleksnih rešenja koje izvodimo, pružamo i rešenja strukturnog kabliranja najviših performasi i kvaliteta, po principu ključ u ruke.


Državno prvenstvo u aero-reliju ovog vikenda na aerodromu "Ečka"\nDržavno prvenstvo u aero-reliju ovog vikenda na aerodromu “Ečka”\nVazduhoplovni savez Srbije i Aeroklub „Zrenjanin“ organizuju 43. po redu Državno prvenstvo u aero-reliju, koje će biti održano ovog vikenda, 11. i 12. septembra, na sportskom aerodromu Ečka kod Zrenjanina.\nNa takmičenju će nastupiti deset pilotskih posada iz Srbije, koje će se nadmetati za titulu državnog prvaka u ovom vazduhoplovnom sportu.\nPROČITAJTE JOŠ: Još niste zakasnili da upišete prvu privatnu srednju školu u Zrenjaninu\nPrema pravilima takmičenja, mogu nastupiti piloti na svim tipovima aviona čije su putne brzine od 130 do 150 kilometara na čas. Tako će ovom prilikom na aerodromu u Ečki posetioci moći da posmatraju letenje aviona tipa Cesna, Pajper, Utva 75 i drugih vazduhoplova, odnosno posada aeroklubova iz Smedereva, Trstenika, Valjeva, Paraćina, Sombora i Zrenjanina.\nPred takmičarima će biti takmičarsko letenje po unapred jasno definisanoj ruti, uz izvršenje zadataka izviđanja, vremenske tačnosti i preciznog sletanja. Nakon toga će biti proglašen pobednik – novi državni prvak u ukupnom rezultatskom skoru.\nPrema programu takmičenja, u subotu, 11. septembra, nakon pripreme posada, od 9.30 do 12 časova, biće izvršenje prve takmičarske maršrute. Poslepodne, u terminu od 13 do 17.30 časova, uslediće izvršenje druge takmičarske maršrute.\nNedelja, 12. septembar, biće rezervni dan za letenje. Proglašenje pobednika je u periodu od 10 do 12 sati.\n„Nakon padobranaca koji su se nedavno takmičili na aerodromu „Ečka“, ovog puta u goste dolaze piloti. Domaćin, Aeroklub „Zrenjanin“, spremno očekuje sve zainteresovane posetioce koji se ovog vikenda mogu upoznati sa sportskim pilotima, disciplinom aero-reli letenja i načinom takmičenja u opštoj avijaciji“, poručuju organizatori.\nTagovi"Piloti" Aero klub "Zrenjanin" Aerodrom "Ečka" državno prvenstvo slobodno vreme\nVELIKA AKCIJA u svim prodajnim objektima trgovinskog lanca GOMEX\nJoš niste zakasnili da upišete prvu privatnu srednju školu u Zrenjaninu


Centar za stručno usavršavanje Šabac | Šabac EDIT-point započeo sa radom\nŠabac EDIT-point započeo sa radom\nU prostorijama Centra za stručno usavršavanje Šabac, poslednje sedmice aprila – 27. aprila – održana su predavanja o „zelenim“ temama. Predavanja su organizovali JKP „Stari grad“ i Fakultet za primenjenu ekologiju „Futura“.\nCentar za stručno usavršavanje Šabac u poslednjih nekoliko meseci pokušava da, kroz aktivnu primenu ekoloških mera (kompostiranje zelenog otpada, kontejneri za separaciju sekundarnih sirovina), izgradi imidž eko-centra – centra koji, u svom svakodnevnom radu, štiti sredinu u kojoj se nalazi i doprinosi njenom razvoju.\nCentar se, potpisivanjem Ugovora o saradnji sa dekanom Fakulteta za primenjenu ekologiju – dr Jordanom Aleksićem – obavezao na saradnju u oblasti edukacije prosvetnog kadra o ekološkim temama (ekonomija životne sredine, klimatske promene, održiva poljoprivreda, upravljanje rizicima u životnoj sredini); organizaciji zajedničkih programa u cilju permanentne inovacije znanja i uspostavljanje EDIT (Edukacija, Demonstracija, Inovacija, Trening) point Šabac – čvorišne tačke u saradnji Centra i Future na daljem razvoju ekološke svesti zaposlenih u obrazovanju, ali i svih građana Opštine Šabac, a skup koji je održan u Centru predstavlja početak zajedničkog rada.


O otklanjanju nepravilnosti iz negativnog revizorskog izvještaja | Palelive.com\nPočetna Regija Istočno Sarajevo O otklanjanju nepravilnosti iz negativnog revizorskog izvještaja\nISTOČNO SARAJEVO – Skupština grada Istočno Sarajevo trebalo bi sutra da usvoji Akcioni plan za otklanjanje nepravilnosti i nedostataka po Izvještaju Glavne službe za reviziju javnog sektora Republike Srpske.\nGlavna služba za reviziju javnog sektora Republike Srpske je gradu Istočno Sarajevo dala negativno revizorsko mišljenje za 2012. godinu.\nNeki od ključnih razloga za negativno mišljenje su nemogućnost revizora da potvrde izvršene evidencije i iskazano stanje kratkoročnih razgraničenja u iznosu od oko pet miliona KM, prezentovanih u bilansu stanja grada na dan 31. decembar 2012. godine.\nČinjenica da je grad u prethodnim periodima na dugoročnom osnovu plasirao značajna sredstva po osnovu revitalizacije preduzeća i za individualnu stambenu izgradnju, od kojih iznos od oko 18 miliona KM do datuma bilansa stanja nije vraćen gradu.\nU cilju naplate jednog dijela ovih dugoročnih plasmana grad Istočno Sarajevo je pokrenuo sudske sporove, pri čemu u svojim evidencijama nije izvršio odgovarauće korekcije po osnovu nenaplativog dijela tih plasmana, navodi se u revizorskom izvještaju.\nU međuvremenu, nad pet preduzeća prema kojima su plasmani izvršeni pokrenuti su stečajni postupci u kojima je grad prijavio svoja potraživanja u ukupnom iznosu od oko šest miliona KM, u dva slučaja stečajni postupak je zaključen zbog nedostatka sredstava i to jedan u 2012. godini, gdje je potraživanje grada iznosilo 325.325 KM, a drugi u 2013. godini gdje je potraživanje grada iznosilo 298.426 KM.\nOsim navedenog, u revidiranom periodu procedure javnih nabavki kod nabavki obuhvaćenih revizorskim uzorkom nisu provedene u skladu sa Zakonom o javnim nabavkama BiH.\nRevizijom su kod pojedinih ponuda utvrđeni znatni dispariteti između najviše i najniže cijene, zatim da postavljeni kriterijumi nisu u potpunosti srazmjerni vrijednosti ugovora, da tenderska dokumentacija nije pripremana sa jasnim i odgovarajućim informacijama posljedica čega su zaključeni ugovori sa fiksnim cijenama i aneksi ugovora zbog nepredviđenih radova, kao i izmjene definisanih radova.\nKod pojedinih nabavki radovi nisu završeni u ugovorenom roku. Takođe, revizorima u potpunosti nije dokumentovano da su uvijek bili ispunjeni uslovi za primjenu pregovaračkog postupka bez objavljivanja obavještenja o nabavci.\nU cilju otklanjanja utvrđenih nepravilnosti, rukovodstvu grada dato je 11 preporuka. Prethodna finansijska revizija u gradu Istočno Sarajevo vršena je za fiskalnu 2008. godinu.\nNa dnevnom redu sutrašnje sjednice Skupštine grada je i informacija o preventivnom djelovanju protiv zloupotrebe droga i drugih opojnih sredstava na području grada i odluka o platama funkcionera za 2014. godinu.\nPočetak sjednice zakazan je za 10.00 časova, najavljeno je iz gradske uprave.\nPrethodni članakSergej Ćetković i Boris Režak na humanitarnom koncertu za malog Petra\nNaredni članakOstvarena dobit od 335.217 KM


Alumni BP – MMAR – Akademija tehničkih strukovnih studija Beograd\nAlumni BP – MMAR\nMilan Markov, rođen je 1990. u Beogradu, a po obrazovanju je diplomirani inženjer zaštite na radu. Nakon završetka srednje škole, upisuje Beogradsku politehniku 2009. godine, smer za bezbednost i zdravlje na radu. Nakon diplomiranja i stečenog zvanja strukovni inženjer zaštite na radu, svoje usavršavanje nastavlja upisivanjem fakulteta tehničkih nauka u Novom Sadu (FTN), gde upisuje, a potom i završava osnovne akademske studije, 2017. godine. Svoje profesionalno iskustvo u struci započinje u preduzeću ”Kvadrikom d.o.o.”, gde je krajem 2016. godine, još tokom studiranja na FTN-u započeo volonterski rad, da bi od 2017. godine zasnovao radni odnos za stalno, kao lice za bezbednost i zdravlje na radu, konsultant za protivpožarnu zaštitu i zaštitu životne sredine. Od 2019. godine radi u preduzeću ”Zaštita na radu i zaštita životne sredine Beograd d.o.o.”, kao stručno lice za bezbednost i zdravlje na radu i zaštite od požara.\nIma položen stručni ispit o praktičnoj osposobljenosti za obavljanje poslova bezbednosti i zdravlja na radu, od 2018. godine, položen stručni ispit iz oblasti zaštite od požara, od 2017. godine, kao i Uverenje o osnovnoj obuci iz prve pomoći, od 2020. godine.\nKao glavne prednosti studiranja na Beogradskoj politehnici, vidi kroz dobru organizovanost sistema, stručni kadar, ažurnost studentske službe, dobar plan i program studija koji se može primeniti u praksi, odnosno pomoći prilikom zapošljavanja.


Čikago je pobedio Orlando sa 99:93 nakon što je Luol Deng eksplodirao u drugom poluvremenu i sa 15 poena doneo je preokret koji je značio i prvi poraz "Magičnih".\nVladimir Radmanović morao je da se zadovolji ulogom navijača Bulsa.\nOklahoma je očekivano lako savladala Toronto sa 108:88 uz 19 poena Rasela Vestbruka. Tanderi su meč rešili na startu kada su poveli sa 30:17 demoralisavši protivnika.\nDenver je naišao na žilav otpor Detroita ali je ipak tokom čitavog meča vodio i na kraju i pobedio sa 109:97.\nTaj Loson postigao je 15 poena za Denver, dok je Greg Monro sa 27 poena i 10 skokova održavao Detroit u igri.


SSP Kragujevac : Kada ćemo ponovo imati pijacu – Veliki Park\nSSP Kragujevac : Kada ćemo ponovo imati pijacu\nPovodom godinu dana od prestanka rada gradske Tržnice, saopštenjem i konferencijom za javnost, obratio se Gradski odbor SSP u Kragujevcu :\n„Stranka slobode i pravde Kragujevac danas ispred devastirane zgrade Gradskih Tržnica želi da izrazi protest, da bude glas građana Kragujevca kojima je pre više od godinu dana oteta gradska pijaca. Oteta, kako od građana koji svoje dnevne i nedeljne pazare poljoprivrednih proizvoda obavljaju po haustorima i na ivičnjacima zavučenih gradskih ulica, oko mesta gde je nekada bila pijaca, ali oteta i od svih onih koji su do pre godinu dana mogli uljudno da prodaju svoje proizvode na tezgama Gradske tržnice.\nTaj podatak toliko i ne plaši, koliko je poražavajuće da svako ko prošeta pored Tržnica može da vidi da sem 2 ili 3 radnika nikoga zapravo i nema na ovom gradilištu, a da često nema bukvalno nikoga, a vremenski uslovi dozvoljavaju izvođenje radova.\nMnoge organizacije i javne ličnosti grada su u poslednje vreme govorili o narušavanju kulturno istorijskog kompleksa Milošev venac čiji je deo ova prelepa zgrada. I mi se u potpunosti slažemo sa njima, o čemu smo i ranije govorili i ukazivali da zapravo mesto nove pijace je trebalo da bude na prostoru kasarne Radomir Putnik, a da se sadašnja zgrada tržnice treba pretvoriti u sastavni deo kulturno istorijskog kompleksa Milošev venac.\nDuboko se nadamo da to nije nemar i neodgovornost, plašimo se da će se naše sumnje potvrditi.“\nCategories:\tDruštvo, Kragujevac, Politika, UDARNO-NASLOVNA SLAJDER, Vesti\t/ No Responses / by Milan 5 марта, 2021


U petak 15. decembra u 19 čаsovа, Otvаrаnje izložbe nаgrаđenih rаdovа Međunаrodnog strip konkurs zа kаiš i dodelа nаgrаdа — Gаlerijа DKCB - Prisutni će nаkon svečаnog otvаrаnjа imаti priliku dа rаzgovаrаju sа rediteljkom аnimirаnog filmа Mаrijom Milаnović Lаzаrevski i dа pogledаju njenа višestruko nаgrаđivаnа ostvаrenjа. Program se nastavlja 16. decembra, u subotu u 11 čаsovа, prаktično-teorijskom rаdionicom Milete Milorаdovića, kаrikаturiste „Kаko nаstаje kаrikаturа?" 22. decembra, petаk u 14 čаsovа, održaće se praktično-teorijskа rаdionicа sа Vlаdimirom Vesovićem, poznаtim strip аutorom „Sve tаjne stripа"\n27. decembаr, sredа\nu 13 čаsovа - Predаvаnje "Junаk od hiljаdu oblаčićа -- strip kаo monomitsko putovаnje kroz sopstveni život" — Zorаn Stefаnović, pisаc i istoričаr pop kulture. „Dаj čoveku (stripsku) mаsku i pokаzаće svoje prаvo lice"\nu 19 čаsovа – Predаvаnje „Tаjnа Beogrаdskog krugа 1 — skriveno poreklo i dаnаšnje svetsko nаsleđe Zlаtnog dobа srpskog i jugoslovenskog stripа 1935-1941" — Zorаn Stefаnović. Jednа od uzbudljih neispričаnih pričа iz istorije svetskog stripа. Štа bi moglo dа povezuje freske iz nаših mаnаstirа, аmeričkog Mаlog Nemа i dаnаšnje jаpаnske mаnge i аnime?\nProjekаt je podržаn od strаne Ministаrstvа kulture i informisаnjа Republike Srbije.\nStručni sаrаdnici nа projektu su Udruženje stripskih umetnikа Srbije i Centаr zа umetnost stripа, Beogrаd.


POČETNA TEHNODROM Messenger i Facebook uskoro ponovo kao jedna aplikacija\nU internom dokumentu do kog je došao The Verge, Tom Elison, Metin izvršni direktor zadužen za Fejsbuk, izneo je dva ključna prioriteta kompanije.\nPrvi je da mreža preporučuje korisnicima više objava koje dolaze sa različitih strana, a ne samo sa profila i stranica koje prate. Preporuke će uključivati i „Reels“ kratke video snimke, a sam sistem podsećati na „For you“ sekciju na Tiktoku. Ideja je prebaciti ceo sistem početne stranice na takozvani „Discovery Engine“ koji bi trebalo da preporučuje novi sadržaj svaki put kada korisnik uđe u aplikaciju.\nFejsbuk je bio pionir tehnologije koja uči navike korisnika i preporučuje objave sa profila i stranica na koje korisnik zapravo reaguje.\nTiktok je otišao korak dalje i počeo da preporučuje i objave sa naloga koje korisnici ne prate, model koji se pokazao izuzetno uspešnim. Na ovaj način korisnici sve vreme pronalaze novi sadržaj, a mreža zahvaljujući tome još bolje procenjuje šta se korisnicima dopada. TikTok je ovim potezom ujedno izjednačio teren za autore i influensere, pružajući im mogućnost da sa malo pratilaca preko noći postanu viralni.\nKada redizajn bude gotov, početna stranica će na vrhu biti mešavina storija i reelsa, praćena mešavinom objava prijatelja i objava koje preporučuje novi „Discovery Engine“.\nDrugi prioritet kompanije je ponovno spajanje Fejsbuka i Mesendžera u jednu aplikaciju na mobilnim uređajima. Sa gornje desne strane nalaziće se samo ikonica za poruke koja korisnika vodi u poruke bez napuštanja aplikacije. Cilj je pojednostaviti korisnicima komunikaciju i ispraviti pogrešnu odluku o razdvajanju aplikacija donetu pre skoro deceniju.\nTom Elison je izjavio za Verge da je kompanija “sporo uvidela konkurentsku pretnju Tiktoka“ i dodao “da je postalo sasvim jasno da su kratki video snimci najpopularniji format na društvenim mrežama, kao i da ljudi žele da se povezuju preko sadržaja”.\nNeki zaposleni smatraju da će fokusiranje na video sadržaj uz Ai preporuke narušiti svrhu Fejsbuka, koja bi trebalo da bude povezivanje sa porodicom i prijateljima. Ipak, Elison jasno ističe koliko su novi prioriteti važni za kompaniju koja očajnički pokušava da sustigne TikTok.\nPRETHODNI ČLANAKEgipat ukida sve mere za ulazak u zemlju\nSLEDEĆI ČLANAKNekoliko ulica u centru Požarevca bez vode do 17 časova


Slavica Savičić: Sve je spremno za primenu e-faktura od 1. maja\nObjavljeno:18. aprila 2022.\nPodsetila je da će prvo startovati javni sektor, a potom će se sistem e-faktura uvoditi i u privatni sektor.\n„Osnovni cilj je postizanje transparentnosti, efikasnosti, suzbijanja sive ekonomije. To su strateški ciljevi kojim težimo, tako da e-fakture i e-fiskalizacija služe kako bismo imali bolju kontrolu nad sistemom svih transakcija u Republici Srbiji, što će doprineti i budzetu. To je bio i zahtev privrede, a ovim se i njima olakšava poslovanje“, navela je Savičić.\nKako je objasnila, Ministarstvo finansija ima dva osnovna cilja i dva stuba daljih reformi - Zakon o fiskalizaciji i Zakon o e fakturama.\n„Zakon o e fakturama nam je bitan jer smo uspeli da realizujemo dugogodišnji zahtev privrede, a to je da poslovanje bude transparetnije i bolje , brže i efikasnije. S druge strane, uključili smo i javni sektor što će doprineti transparentnosti i efikasnosti. Smatramo da je ovo bitno i za privredu i za državu“, rekla je Savičić.\nOna je dodala da je taj proces bio izazovan, jer se radi o dve potpuno nove oblasti, kao i da su oba zakona bila zahtevna.\n„Što se tiče e-faktura, bio je izazov da se apsolutno uklopimo u sve trendove koji su zastupljeni u Evropi. Zakon je usklađen sa direktivama EU. Pokupili smo sve ono što smo mislili da je najbolja praksa u toj oblasti. Čini mi se da idemo i korak ispred u odnosu na druge evropske zemlje što nam ide u prilog“, rekla je Savičić i dodala da su pripremljeni svi tehnički aspekti za primenu e-faktura.\nPodsetila je da je produkciona verzija Sistema elektronskih faktura dostupna na adresi https://efaktura.mfin.gov.rs/ od 11. aprila, kada je prva faktura uspešno prošla kroz novi sistem.\nKako je napomenula, korišćenje sistema elektronskih faktura će biti besplatno.\nZakonom je propisano da od 1. maja nastupa obaveza subjekta javnog sektora da primaju i čuvaju elektronske fakture i da izdaju elektronske fakture drugom subjektu javnog sektora. Takođe, tada nastupa obaveza subjekata privatnog sektora da izdaju elektronsku fakturu subjektu javnog sektora. Obaveza subjekta privatnog sektora da primi i čuva elektronsku fakturu izdatu od strane subjekta javnog sektora, primenjivaće se od 1. jula 2022. godine.\nZavršnu obuku su organizovali Ministarstvo finansija i NALED, a Marko Danon iz NALED-a kaže da se ta organizacija već dugo zalaže za uvođenje ovog sistema. Kako je rekao, to je veliki potencijal za privredu, jer se digitalizuje proces nadzora u celoj privredi, ali i za državu, koja će da ima unapređenu kontrolu – nadzor, nad tim procesima.\nSaša Stevanović: Dobra saradnja Ministarstva finansija i jedinica lokalnih samouprava\nSiniša Mali: Srbija spremna da bude domaćin „EKSPO BEOGRAD 2027“


BEOGRAD – Narodni poslanik i generalni sekretar Lige socijaldemokarata Vojvodine, Bojan Kostreš, pozvao je evropskog komesara za proširenje i susedsku politiku Johanesa Hana da EU ohrabri Vladu Republike Srbije da što pre donese Zakon o finansiranju AP Vojvodine. Nedelju dana kasnije, portparolka Evropske komisije Maja Kocijančić, izjavila je za Radio-televiziju Vojvodine da Evropska unija očekuje da Srbija usvoji Zakon o finansiranju Vojvodine, kao što je to propisano Ustavom Srbije.\nEvropska komisija već upozoravala\nPodsetimo, na sastanku Hana sa šefovima poslaničkih grupa u Narodnoj skupštini Republike Srbije, 10. decembra, Kostreš je evropskom komesaru preneo veliku zabrinutost zbog toga što ni ova vlada, kao ni prethodne, ne poštuje ustavnu odredbu kojom pokrajinski budžet iznosi sedam odsto republičkog budžeta. Generalni sekretar LSV upozorio je da je Vojvodina sada još drastičnije zakinuta i zamolio Johanesa Hana da Evropska unija objasni vlastima u Srbiji da vojvođanska autonomija nije mana nego prednost, te da ona nije problem, već važan segment rešenja za ubrzanje evropskih integracija.\n– Iskreno se nadam da će EU pomoći u razrešenju ovog pitanja. Jer zaista bi bilo strašno da vojvođansko pitanje preraste u vojvođanski problem. To nikome ne treba, to niko ne želi, zato mislim da svi treba da uložimo napore da dođemo do nekog rešenja – naveo je Kostreš, ukazujući da je to jedan ozbiljan test za demokratizaciju Republike Srbije. – Prihvatanje različitosti, prihvatanje drugačijeg načina ponašanja i političkog delovanja na sopstvenoj teritoriji, jeste pokazatelj političke zrelosti i spremnosti da se menjate – predočio je potom Kostreš, gostujući u „Dnevniku“ RTS-a.\nNedelju dana kasnije, 17 decembra, portparolka Evropske komisije Maja Kocijančić objasnila je zatim za RTV da je nivo autonomije suverena odluka Srbije kao kandidata za članstvo u EU, ali da je istovremeno poštovanje vladavine prava jedan od ključnih uslova u procesu pridruživanja.\n– Evropska komisija je u više navrata pozivala na usvajanje ovog zakona u svojim godišnjim izveštajima. To je, ujedno, od suštinskog značaja za omogućavanje napretka u našim pregovorima o poglavlju 23 koje se bavi pravosuđem i osnovnim pravima – kazala je portparolka Evropske komisije.\nLSV protiv budžeta kojim je Vojvodina kažnjena\nUoči sednice na kojoj se glasalo o republičkom budžetu i još nekoliko zakonskih predloga, generalni sekretar Lige socijaldemokrata Vojvodine, Bojan Kostreš, u subotu, 12. decembra ponovio je da će Liga glasati protiv budžeta, jer nisu usvojeni njeni amandmani, dodavši da ne bi mogla glasati za budžet kojim je Vojvodina kažnjena. Gostujući u jutarnjem „Dnevniku“ RTS-a, Kostreš je dodao da Liga ne može podržati ni ostale zakonske predloge vlasti koji su na dnevnom redu, poput onog o subvencijama za poljoprivrednike.\n– Subvencije su bile 12.000 dinara, pa su smanjene na 6.000, pa 80 odsto poljoprivrednika, po nekoj našoj računici, nije dobilo te subvencije ove godine. A onda, za sledeću godinu, subvencije su smanjene na 3.000 dinara. To je potpuno neprihvatljivo za nas iz Lige socijaldemokrata Vojvodine – istakao je Kostreš.\nNijedna vlada nije bila poštena prema Vojvodini\nZamenik predsednika LSV rekao je i da problem nije nastao s ovom vladom, nego da od donošenja Ustava pa do danas, nijedna vlada nije ispunila ustavnu odredbu od sedam odsto.\n– Nijedna vlada nije se ponašala prema Vojvodini pošteno i na način kako mi to očekujemo od Vlade Republike Srbije – predočio je on i dodao da se svaki put kada je reč o temi Zakona o finansiranju Vojvodine, lopta prebacuje s jedne na drugu stranu, jer aktuelna vlast za to krivi prethodnu, a prethodna sadašnju.\n– Evidentno je da ne postoji politička volja, evidentno je da ne postoji jasna svest o tome kako Vojvodina treba da izgleda. Jer sedam odsto u ovom momentu, nije samo cifra, nego je to pokazatelj da Srbija prihvata autonomiju na svojoj teritoriji i prihvata određene različitosti. To mora biti politički stav, to ne može biti samo dogovor s ministrom finansija – rekao je Kostreš.\nSamo u Beogradu manjak zaposlenih?!\nUkazujući da je Liga socijaldemokrata Vojvodine podnela niz amandmana na predlog budžeta Republike Srbije za 2016. godinu, narodni poslanik i potpredsednik LSV, Đorđe Stojšić, u svom obraćanju u parlamentu, rekao je da se Vlada Srbije prema AP Vojvodini i lokalnim samoupravama ophodi centralistički, jer će gradovi i opštine, kao i poljoprivreda, opet podneti najveći teret konsolidacije.\n– Premisa je da u lokalnim samoupravama vlada nekakvo neznanje i korupcija i da postoji višak zaposlenih, a u republičkim organima i svim institucijama koje su u Beogradu, sve je u redu i postoji čak i manjak zaposlenih – istakao je Stojšić.\nKoliko je sedam odsto?\nOn je naveo da Vojvodina budžetu Srbije i bruto društvenom proizvodu Srbije doprinosi sa 35 do 45 odsto, ali i da je za LSV najvažnije pitanje finansiranja AP Vojvodine i donošenje zakona o njenom finansiranju.\n– Svake godine vraćamo se na istu stvar i čuvenih sedam odsto budžeta Srbije – predočio je on, dodavši da bi da je tako, budžet iznosio 69,8 milijardi dinara umesto četrdesetak milijardi koliko će iznositi, a od čega će, kada se oduzmu transferna sredstva, Vojvodini ostati manje od 12 milijardi.\nOn je objasnio da bi prema Ustavu Srbije, tri sedmine budžeta Vojvodine trebalo da bude usmereno na kapitalne investicije, što je nemoguće jer Vojvodini ostaje toliko ili i manje od toga kada se izuzme sav novac koji kroz budžet samo prolazi i ne zadržava se duže od jednog dana (plate prosvetara, zdravstva itd). Poslanik LSV podsetio je da je takvo stanje posledica višedecenijske negativne politike prema Vojvodini, još od kada joj je Slobodan Milošević ukinuo ingerencije i izvorne prihode.


pink.rs | ĐURĐEV: Instituciju predsednika Srbije u dva dana peticije podržalo više uglednih ličnosti nego što oni koji je urušavaju dobiju na izborima!\nĐURĐEV: Instituciju predsednika Srbije u dva dana peticije podržalo više uglednih ličnosti nego što oni koji je urušavaju dobiju na izborima!\nPeticija je završena danas u osam uveče.\nSaopštenje IPU prenosimo u celosti:\nInstitut za političko umrežavanje koristi priliku da se zahvali svim potpisnicima peticije za odlučnu odbranu institucije predsednika Republike Srbije od medijskog rata koji protiv njega vode političke i interesne grupe u zemlji i okruženju i mediji pod njihovom kontrolom. Aleksandar Đurđev, jedan je od osnivača Instituta za političko umrežavanje.\nZa svega dva dana trajanja peticije, preko 400 građana naše zemlje, uglednih ljudi iz sveta nauke, kulture, muzike, slikarstva, sporta, politike i privrede, vodeći se državotvornom i društveno odgovornom mišlju stalo je svojim imenima i čašću u zaštitu jedne od najznačajnijih institucija u našoj zemlji.\nTime smo zajedničkim naporima pokazali da je tiha i pristojna većina u Srbiji uvek budna i spremna da na svaki pokušaj omalovažavanja države Srbije i njenih institucija, ma odakle on dolazio, odgovori onako kako to ona jedino ume – dostojanstveno i odlučno.\nZa razliku od inicijatora ove peticije i njenih potpisnika, koji nikoga nisu uvredili ili omalovažili svojom incijativom, to su uradili upravo oni mediji i političke strukture koji brutalno narušavaju ugled i čast predsednika Aleksandra Vučića u trenucima kada se naša zemlja suočava sa brojnim unutrašnjim i spoljnim izazovima.\nNjihovi kvazielitistički, nekulturni i arogantni stavovi i komentari izrečeni na račun potpisnika peticije govore u prilog tome da oni i danas, po starim navikama iz vremena kada su vladali ovom zemljom, ne poseduju ni trunku tolerancije, političke kulture ni opšteg osećaja za civilizovano javno ponašanje. Činjenica da smatraju da ljudima sa spiska podrške treba uskratiti pravo na slobodu mišljenja ili čak da takav spisak treba sačuvati za vreme kada će ponovo doći na vlast, za trenutak nas je vratila u ne tako davno vreme kada je takav vid političke komunikacije bio svakodnevnica.\nPeticija, koja je za kratko vreme okupila više ljudi nego što ih čita pojedine medije koji su je osudili, ali i više ljudi nego što određene političke strukture mogu da izvedu na protest ili dobiju glasova, dovoljno govori o uspehu jednih i neuspehu drugih. Pristojna Srbija odavno je prestala da ćuti i uvek će biti spremna da stane u odbranu svoje zemlje i onih koji je legalno i legitimno predstavljaju od neosnovanih i antidržavnih napada.\nPIKSI SE PRISETIO STARIH DANA: Otišao u Veronu, a na ovom mestu je selektor Srbije načinio magiju!\nIzdato UPOZORENJE za sledeća dva sata! RHMZ najavio kišu i pljuskove u ovim delovima Srbije\nDOŠLO JE VREME ZA SRPSKE INTEGRACIJE! Đurđev: Neophodna čvršća veza Srbije i Srpske


Milanska skala se u maju otvara za publiku | Novosadski informativni portal 021\n21:28 > 15:07\nHor i orkestar Skale, pod dirigentskom palicom Rikarda Šaija, održaće prvi koncert 10. maja. Narednog dana će u toj prestižnoj operskoj kući nastupiti Bečki filharmonijski orkestar pod vođstvom Italijana Rikarda Mutija, a 17. maja će biti održan i koncert kojim će dirigovati Britanac Danijel Harding.\nIpak, opera "Italijanka u Alžiru" Đoakina Rosinija će biti prenošena samo preko striminga 25. maja, saopštila je Skala. Milanska Skala inače može da primi nešto više od 2.000 gledalaca.\nŠaiji je muzički direktor Skale od januara 2015. a nedavno mu je produžen angažman do 2025. On trenutno snima ploču za diskografsku kuću Dojče Gramofon posvećenu arijama Vagnera i Štrausa u interpretaciji ruske sopranistkinje Ane Netrebko.


AKCIJA „CUNAMI“ Hapšenja i na području Vranja - InfoVranjske\nAKCIJA „CUNAMI“ Hapšenja i na području Vranja\nMinistar unutrašnjih poslova Nebojša Stefanović izjavio je nedelju da je u akciji „Cunami“ policija uhapsili 66 osoba, od toga neke od njih na području Vranja.\nImena, čak ni inicijali uhapšenih osoba u Vranju, međutim, zasad nisu saopšteni.\nUhapšeni se sumnjiče zbog postojanja osnova sumnje da su počinili više krivičnih dela.\nPolicija je na području Srbije zaplenila 5,7 kilograma različitih narkotika i otkrila dve laboratorije za proizvodnju droge.\nAkcija je sprovedena na teritoriji Beograda, Novog Sada, Sremske Mitrovice, Sombora, Subotice, Požarevca, Kruševca, Vranja, Prijepolja i Novog Pazara.\n– Akcija je sprovedena u cilju pojačanih mera i aktivnosti u sprečavanju i suzbijanju krivičnih dela iz oblasti opšteg i organizovanog kriminala: teško ubistvo u pokušaju, ubistvo, ubistvo u pokušaju, teška krađa, silovanje, nasilničko ponašanje, ugrožavanje sigurnosti, neovlašćeno držanje oružja i eksplozivnih materija, proizvodnje i krijumčarenje narkotika, krijumčarenje ljudi, nedozvoljene polne radnje – rekao je Stefanović.\nMinistar je dodao da je pretresom stanova i drugih prostorija osumnjičenih, policija pronašla i oduzela više komada vatrenog oružja: šest pištolja, revolver, automatsku pušku, veću količinu municije različitog kalibra i veću svotu novca.\nMinistar policije je ukazao da se za 12 osoba još uvek traga i izrazio očekivanje da će u kratkom periodu i oni biti uhapšeni.


Nagrada "Grave" osiguranju - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeNagrada “Grave” osiguranju\nNagrada “Grave” osiguranju\nUdruženje austrijskih kompanija za finansije i marketing dodelilo je po četvrti put nagradu „Recommender Award” za 2011. godinu osiguravajućem društvu “Grave” (Grawe), saopšteno je danas iz beogradskog predstavništva te kompanije.\n“Grave” je ove godine u kategoriji „Nadregionalna osiguranja” nagrađen ocenom „Izvrsna orijentisanost prema klijentu”, a dodela nagrada je upriličena na tradicionalnoj 5. “Recommender” gala večeri, koja je održana u Austrijskoj kontrolnoj banci u Beču.\nGeneralni direktor društva “Grave” Otmar Ederer istakao je da visok nivo zadovoljstva klijenata ukazuje da su proizvodi te kompanije u skladu sa potrebama tržišta, kao i da su oslonjeni na primarnu posvećenost svih njenih zaposlenih.\nNagrada „Recommender Award” se dodeljuje najuspešnijim bankama, osiguravajućim kućama i štedionicama u Austriji, za orijentisanost prema klijentima i uspešno poslovanje.\nOve godine su prvi put rezultati dobijeni na osnovu 6.000 intervjua dobijenih putem telefona, a koje je sproveo Institut za istarživanje tržišta Telemark Marketing.\n“Grave” je međunarodno orijentisan koncern koji posluje u 13 zemalja srednje i jugoistočne Evrope, sa prilivom premija koji premašuje 750 miliona evra, i brojem ugovora o osiguranju koji iznosi više od četiri miliona.\n“Grave” osiguranje Beograd je deo “Grave” koncerna i na tržištu Srbije posluje od 1997. godine.\nNiske bankarske kamate šansa za osiguranje i investicione fondove


Golubinci - Општина Стара Пазова - Званична презентација\nNaslovna O Pazovi Naselja Golubinci\nGolubinci su jedno od velikih seoskih naselja u Opštini Stara Pazova. Sa preko pet hiljada stanovnika spadaju i u jedno od većih sela u Sremu. Smešteni su na obodu staropazovačke opštine i opština Pećinci i Inđija sa kojima su odlično povezani regionalnim putevima. Odlikuje ih tipična arhitektura vojvođanskih mesta gde u centru pored starog parka postoji i više očuvanih starih građevina: dvorac “Šlos”, parvoslavna crkva s kraja 18.veka, rimokatolička crkva iz 19.veka, škola… Selo ima i moderno razvijenu infrastrukturu, što ga čini prijatnim za život, a u etničkom sastavu stanovništva dominiraju Srbi i Hrvati, a ima i dosta Roma. Glavna privredna grana je poljoprivreda. Golubinci su posebno skrenuli pažnju na sebe projektom „Golubinci eko etno muzej“ a zbog dvorca “Šlos“ i ambara i kotobanja koji su primer seoske arhitekture s kraja 19 i početka 20. veka trebalo bi da dobiju prvi eko-etno muzej u Srbiji. Stavljeni su i na kartu Evropske kulturne baštine.


Tehnološki univerzitet u Ajndhovenu najavio je planove za serijsko 3D štampanje betonskih kuća koje će biti dostupne za iznajmljivanje. Ovo će biti prve kuće za stanovanje takve vrste.\nNa ovom Univerzitetu će se u narednih pet godina izgraditi pet 3D štampanih kuća, i sve će biti date u zakup.\n„Ovo je prvi projekat na svetu koji se tiče komercijalnog stanovanja zasnovan na 3D-betonskoj štampi“, rekli su sa Univerziteta. „Sve kuće će ispunjavati savremene zahteve za udobnost, i nalaziće se u ponudi agencija za nekretnine“.\nProjekat „Milestone“ će biti realizovan u saradnji sa gradskom opštinom, firmom izvođačem radova Van Wijnen, firmom za nekretnine Vesteda, proizvođačem materijala Saint Gobain-Weber Beamix i inženjerskom kompanijom Witteveen + Bos.\n„Projekat kuća temelji se na nepravilnim blokovima u okviru zelenog pejzaža“, rekli su sa Univerziteta.\n„Nepravilan oblik građevine može se realizovati zahvaljujući jednoj od ključnih karakteristika 3D štampanja, a to je sposobnost da se konstruiše gotovo bilo koji oblik.“\nRani prototipovi stvoreni su u Kini i Rusiji, ali je i u Holandiji takođe proizvedeno nekoliko primera, uključujući mikro kuću u Amsterdamu – projekat firme DUS Architects i kuće predstavljene u Milanu od strane holandske kompanije koja se bavi 3D štampom Cybe Construction.\n„3D betonska štampa dovodi do krucijalnih izmena u građevinarstvu“, dodao je Saletov tim. „Pored sposobnosti da se konstruiše skoro bilo koji oblik, on takođe omogućava arhitektama da izrađuju vrlo fine betonske konstrukcije.“\n„Još jedna važna prednost je održivost, jer je potrebno manje betona, a time i mnogo manje cementa, što smanjuje emisiju CO2″, dodali su.\n2018-06-15T02:36:02+02:0015 јуна, 2018|Društvo|


Erdogan i Putin telefonom razgovarali o situaciji u Libiji i Siriji @ StartBiH.ba\nPredsjednik Republike Turske Recep Tayyip Erdogan o bilateralnim i regionalnim temama je razgovarao s ruskim predsjednikom Vladimirom Putinom.\nIz Direkcije za komunikacije pri uredu turskog predsjednika saopćeno je kako su dvojica lidera u ponedjeljak u telefonskom razgovoru razmijenili mišljenja o koracima unapređenja bilateralnih odnosa na političkom i ekonomskom polju.\nU saopćenju se navodi da su Erdogan i Putin razgovarali i o saradnji u borbi protiv pandemije COVID-19.\nJedna od važnijih regionalnih tema razgovora turskog i ruskog lidera bila je situacija u Libiji i u Siriji.\nErdogan i Putin saglasni su o neophodnosti dodatnog jačanja tursko-ruske saradnje i zajedničkog djelovanja na izgradnji mira, sigurnosti i stabilnosti u cijeloj regiji, prenosi Anadolu Agency (AA).


Otvorena Poslovna zona Braneško polje u opštini Čajetina\nBeta 28. juna 2021. 16:45\nPoslovna zona „Braneško polje“, udaljena devet kilometara od centra Čajetine, otvorena je danas u prisustvu predsednika te opštine Milana Stamatovića i brojnih privrednika.\n„Braneško polje“ se prostire na 200 hektara zemljišta i mešovite je vlasničke strukture – u opštinskoj je, privatnoj i državnoj svojini.\n„Nasledili smo nešto što moramo da uvažavamo i poštujemo, a posebno ljude koji su uradili plansku dokumentaciju i uspostavili infrastrukturu, kao i one koji su se zadržali na teritoriji mesne zajednice Šljivovica. Želimo sa zdravih temelja da nastavimo sve ono što su nam ostavili naši prethodnici. Na nama je da to dodatno izgradimo, unapredimo i stvorimo jedan dobar ambijent u Poslovnoj zoni ‘Braneško polje’, koji će prepoznavati sve više kompanija“, izjavio je Stamatović na otvaranju zone.\nOn je istakao da je velika čast i zadovoljstvo biti na čelu jedne male opštine, koja sada ima 30 kompanija sa oko 400 zaposlenih, sa perspektivom za još veći broj kompanija i novih radnih mesta.\nStamatović je naveo da je Opština Čajetina spremna za sve savremene tokove, pa i one u oblasti zaštite životne sredine.\n„Uskoro ćemo započeti gradnju novog pogona za preradu otpadnih voda koji će prikupljati vodu sa teritorije Šljivovice. U ovoj godini ćemo izgraditi i najavljeni vodovod od Sušičkog vrela do Žigarskog visa, a nadam se da ćemo nastaviti i do Zlatibora“, rekao je Stamatović.\nDo sada je uredjeno 30 hektara prostora ove poslovne zone, a njena prednost je što se nalazi u neposrednoj blizini važnih saobraćajnica, kao što su pruga Beograd-Bar, aerodrom Ponikve, raskrsnica magistralnih putnih pravaca Subotica-Podgorica i deonice Sušica – Višegrad, u okviru medjunarodnog puta E 761, a veoma blizu je i granični prelaz sa Bosnom i Hercegovinom, navodi se u saopštenju Opštine Čajetina.\nPoslovna zona „Braneško polje“ ima potpuno izgradjenu infrastrukturu, parcele i objekte pogodne za proizvodne, preradjivačke i slične pogone, a kapaciteti električne energije u potpunosti zadovoljajaju potrebe zone.\nTrenutno u zoni posluje 30 preduzeća sa velikim brojem radnika iz oblasti drvoprerade, mašinske i tekstilne industrije, proizvodnje proizvoda od plastike, gradjevinskih materijala.\nOpština Čajetina će pristupiti izradi detaljnog urbanističkog plana nephodnog za dalji razvoj ove zone, koji će definisati nove investicione lokacije i elemente prateće infrastrukture kako bi se stvorili uslovi za dalji privredni razvoj opštine.\nNa ovaj način Čajetina želi da privuče domaće i strane investitore, što će dovesti do otvaranja novih radnih mesta i poboljšanja životnog standarda gradjana, ali i razvoja cele lokalne zajednice.


Odobreno novo kreditno zaduženje za Koridor 5c vrijedno 300 miliona eura\nObjavljeno: 23.06.2022. 15:31 Uređeno: 23.06.2022. 15:31\nVijeće ministara Bosne i Hercegovine na današnjoj sjednici usvojilo je inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o zajmu za upravljanje čvrstim otpadom Mostar između Bosne i Hercegovine i Evropske banke za obnovu i razvoj (EBRD), vrijedan pet miliona eura.\nOvaj projekat usko je povezan sa još dva projekta usmjerena na adekvatno zbrinjavanje otpada u gradu Mostaru u korist svih stanovnika grada.\nSredstva su namijenjena provođenju Plana prilagođavanja za regionalnu deponiju Uborak – Buđevci, uključujući zatvaranje i saniranje postojeće plohe za odlaganje otpada, izgradnju nove plohe i prečistača procjednih voda s deponije.\nZajam je alociran na Federaciju BiH, a krajnji korisnik će biti Grad Mostar, s rokom otplate od 15 godina, uz tri godine grejs perioda.\nRealizacija ovog projekta od životnog značaja je za grad Mostar i lokalnu zajednicu, posebno za naselje Vrapčići.\nMinistarstvo finansija i trezora će nakon okončanih pregovora Savjetu ministara BiH dostaviti nacrt sporazuma s osnovama za njegovo zaključivanje u skladu za Zakonom o zaduživanju, dugu i garancijama Bosne i Hercegovine.\nVijeće ministara BiH usvojio je i inicijativu Ministarstva finansija i trezora i imenovao delegaciju za vođenje pregovora radi zaključivanja Sporazuma o kreditu između Bosne i Hercegovine i Razvojne banke Savjeta Evrope za finansiranje projekta izgradnje kulturno-sportskog centra u Mostaru.\nRadi se o kreditu Razvojne banke Vijeća Evrope vrijednom 12 miliona eura, a izgradnjom kulturno-sportskog centra stanovnici ovog grada, ali i Hercegovine, trebali bi dobiti salu u kojoj mogu zadovoljiti svoje potrebe u oblasti kulture i sporta. Projekat će biti finansiran iz različitih izvora finansiranja.\nOpravdanost ovog projekta je višestruka, kako društvena i privredna, tako i zdravstvena kulturološka, obrazovna, promotivna kako za investitora tako i društvo i region u cjelini.\nMinistarstvo finansija i trezora će nakon završenih pregovora dostaviti Vijeće ministara BiH nacrt kreditnog sporazuma s osnovama za njegovo zaključivanje.\nNa prijedlog Ministarstva finansija i trezora Vijeće ministara BiH, usvojio je inicijativu za vođenje pregovora radi zaključivanja Ugovora o finansiranju između Bosne i Hercegovine i Evropske investicione banke (EIB) (Koridor 5c, dionica Ovčari - Mostar sjever) u iznosu od 300 miliona eura.\nProjekat podrazumijeva finansiranje izgradnje dionice autoputa od Ovčara do Mostara sjever na Koridoru 5s, a izgradnja autoputa će biti podijeljena na dionice Ovčari —Mostar sjever i Mostar sjever — Mostar jug.\nDionica od Ovčara do Mostara sjever sastoji se od tri dijela i uključuje Ovčari - ulaz u tunel Prenj, tunel Prenj i tunel Prenj - Mostar sjever) u ukupnoj dužini oko 35 kilometara. Planirano je da bude finansirana ovim kreditnim sredstvima, ali i zajmom EBRD-a.\nKredit će biti alociran na Federaciju Bosne i Hercegovine (JP Autoceste Federacije Bosne i Hercegovine), s rokom otplate od 25 godina, uključujući šest godina grejs perioda.\nMinistarstvo finansija i trezora će nakon završenih pregovora dostaviti Vijeću ministara BiH nacrt ugovora o finansiranju s osnovama za njegovo zaključivanje.\nVijeće ministara BiH, na prijedlog Ministarstva komunikacija i transporta, donio je odluku o utvrđivanju namjene dijela sredstava uplaćenih od dozvola za korištenje radiofrekventnog spektra za pružanje usluga putem mobilnih pristupnih sistema.\nNa ovaj način biće osigurano 2,5 miliona KM za finansiranje 50 posto procijenjene vrijednosti projekta izgradnje međudržavnog mosta preko rijeke Tare na magistralnom putu M-18 na lokaciji Hum (Bosna i Hercegovina) – Šćepan Polje (Crna Gora).\nCilj je bolje transportno povezati Sarajevo i Podgoricu i obezbjediti direktne veze između država regiona, što je od izuzetne važnosti za daljnji ekonomski rast i jačanje konkurentnosti Bosne i Hercegovine i Crne Gore, ali i država regiona.\nEvidenciju korišćenja finansijskih sredstava i Program posebne namjene vodiće Ministarstvo komunikacija i transporta BiH, koje će o utrošku sredstava izvještavati Ministarstvo finansija i trezora BiH.\nVijeće ministara Bosne i Hercegovine, na prijedlog Ministarstva pravde, donio je odluku o preraspodjeli dijela budžetskih sredstava u 2022. godini iz budžeta Ministarstva pravde Bosne i Hercegovine u budžet Zavoda za izvršenje krivičnih sankcija, pritvora i drugih mjera Bosne i Hercegovine za period april - juni u ukupnom iznosu 600.000 KM.\nPreraspodjelom budžetskih sredstava omogućava se Zavodu za izvršenje krivičnih sankcija, pritvora i drugih mjera BiH da redovno izmiruje obaveze iz svoje nadležnosti.\nVijeće ministara Bosne i Hercegovine Koridor Vc\nVijeće ministara BiH u srijedu razmatra prijedlog o zabrani izvoza ogrjevnog drveta\n0 14.06.2022 17:11\nUsvajaju li ministri danas konačno Nacrt budžeta?\nVijeće ministara Bosne i Hercegovine Nacrt budžeta\n0 06.06.2022 07:42\nHDZ BiH pozvao Vijeće ministara da žurno usvoji Nacrt proračuna\nHDZ Vijeće ministara Bosne i Hercegovine\n0 30.05.2022 19:23\nVijeće ministara BiH o Nacrtu okvirnog budžeta institucija BiH za 2022-2024\nVijeće ministara Bosne i Hercegovine Nacrt dokumenta okvirnog budžeta\n0 26.05.2022 08:21\nVijeće ministara BiH o Nacrtu okvirnog budžeta institucija BiH za period 2022. - 2024.\n0 25.05.2022 20:15\nAutoputem od Zenice prema Žepču\nautoput autocesta Koridor Vc\n0 22.05.2022 20:44


Apcom, VIŠER i Macola predstavili najsavremeniju laboratoriju u regionu za edukaciju u oblasti audio/video tehnologija – Personal magazin\nVisoka škola elektrotehnike i računarstva, u saradnji sa kompanijama Apcom i Macola, predstavila je najsavremeniju laboratoriju, opremljenu Apple računarima i specijalizovanim softverom namenjenu obrazovanju svojih studenata u oblasti audio/video tehnologija.…\nVisoka škola elektrotehnike i računarstva, u saradnji sa kompanijama Apcom i Macola, predstavila je najsavremeniju laboratoriju, opremljenu Apple računarima i specijalizovanim softverom namenjenu obrazovanju svojih studenata u oblasti audio/video tehnologija.\nLaboratorija 310, sadrži 21 iMac računar, opremljen visoko profesionalnim softverom za video montažu Final Cut Studio, kao i sotfver za audio montažu Logic Express. Svi računari su povezani na vrhunske MacPro servere uz podršku jedinstvenog Macola storage sistema. Celokupno rešenje je spremno za upotrebu i u mogućnosti je da emituje program kvaliteta najmodernijih televizijskih stanica.\n”Veoma smo ponosni na činjenicu, da smo našim studentima obezbedili najmoderniju opremu za studiranje baziranu na Mac računarima, kakvu koriste najsavremenije televizijske kuće”, izjavio je Dr Dragoljub Martinović, direktor škole. ”Za Apple računare smo se odlučili ne samo zbog njihovog kvaliteta, već i zbog toga što se koriste kod najboljih kako domaćih tako i stranih televizijskih stanica i produkcijskih kuća, tako da će naši studenti u potpunosti biti spremni da rade već prvog dana nakon završetka svog školovanja”.\n”Projekat Digitalne laboratorije za smer audio i video tehnologije je najnapredniji projekat ove vrste u regionu baziran na iskustvu i idejama kolega profesora, ali i naših saradnika iz kompanijeMacola, koje su godinama gradili radeći sa najsavremenijim radio/TV studijima, produkcijskim kućama i obrazovnim institucijama”, izjavio je Marko Kovačević iz kompanje Apcom Srbija. “Apple-ov ugled u obrazovanju je sinonim za kreativnost, može se reći da je obrazovanje DNK Apple-a.”\nUpotreba Apple-ovih kreativnih alata pomoći će studentima da uče efikasnije i istražuju kako tehnologija može razbiti barijere između učionice i spoljnog sveta, bez ograničenja. Studenti će biti spremni da bez dodatnih obuka i prilagođavanja odmah počnu sa radom u kreativnoj industriji gde su Apple-ovi alati odavno postali standard.\n“Možemo reći da je VIŠER škola u kojoj studenti sada imaju laboratoriju sa najsavremenijim hardverom i softverom kakav koriste CNN, BBC ili Švajcarska državna televizija”, izjavio je Miodrag Popović, direktor kompanije YU Epicentar, izumitelj Macola rešenja. “Svaki svršeni student moći će odmah da radi u njihovom okruženju sa već stečenim praktičnim iskustvom, ne samo korisničkim nego i iskustvom razvoja softvera i hardvera obzirom da je deo sistema delo naših inženjera i da im je na raspolaganju sav razvojni alat.”\nCelokupno rešenje pruža mogućnost studentima da rade na kompleksnim projektima na nivou najsavremenijih holivudskih montaža kako zvuka tako i videa, play out na nivou vrhunskih tv stanica, full HD video striming i podcasting, kao i druge zahtevne aktivnosti iz oblasti audio/video produkcije.\nApcom, VIŠER i Macola predstavili najsavremeniju laboratoriju u regionu za edukaciju u oblasti audio/video tehnologija was last modified: March 26th, 2011 by Redakcija\nAPCOMAppleDNK AppleiMacMacolaVISERVisoka škola elektrotehnike i računarstva\nSony Ericsson polaže velike nade u XPERIA model


Prodaje se najbolja fast food pizzerija na Vračaru | Biznis Berza\nPosao je stabilan i u konstantnom rastu i uprkos pandemiji COVID zbog dostave.\nSaradjujemo sa Donesi.com\nPostoji mogućnost proširenja posla uvodjenjem svoje dostabe i saradnjim sa ostalim kurirskim službama.\nU okruženju ma veliki broj firmi ali i nekoliko fast foodova, te postoji neophodnost da kvalitet priozvoda ostane na visokom nivou, kako bi se trend rasta nastavio.\nPicerija Tomato sa sobom nosi besprekornu reputaciju kvaliteta i usluge kako u komšiluku, tako i na celoj opštini Vračar pa i u ostalim delovima\ngrada gde vršimo dostavu.\nProdaje se kompletan razradjen posao sa opremom te molim samo ozbiljno zainteresovane da popune kontakt formu ispod.


SJEĆANJA NA DAYTON MILOŠEVIĆEVOG DIPLOMATE : 'Niko osim mene nije želio kazati Krajišniku da je Milošević dao Sarajevo: kad sam mu rekao, onesvijestio se'! | Slobodna Bosna\nSJEĆANJA NA DAYTON MILOŠEVIĆEVOG DIPLOMATE : "Niko osim mene nije želio kazati Krajišniku da je Milošević dao Sarajevo: kad sam mu rekao, onesvijestio se"!\nDnevni list "Politika" prenosi dio iz knjige u kojem Vujović piše o pregovorima oko budućeg statusa Sarajeva na kojima je bio svjedok i učesnik.\n"Milošević je uradio sve što su Amerikanci sugerisali i podsetio je da je održao svaku svoju reč, da je sve ispunio, a da je sada na muslimanima da urade svoje i da konačno pristanu. Kirstofer (državni sekretar SAD, primj. SB) je tada zatražio od Miloševića jedan simboličan gest i ustupak, a to je da se Muslimanima daju brda oko Sarajeva sa kojih su srpske snage pucale na Sarajevo. Milošević je rekao: "U redu. Daću. Ali, neka to bude poslednja stvar koju od nas traže". Voren Kristofer, američki državni sekretar, je na to rekao da ne zna da li će to biti posljedni zahtev muslimana, ali naglasio je da će to sigurno biti poslednji zahtev kojeg će on preneti u njihovo ime".\nNebojša Vujović piše da je nastao problem kada je tu informaciju trebalo prenijeti delegaciji Srba iz BiH, čiji predstavnici nisu prisustvovali tom razgovoru. Milošević je tada naredio Milanu Milutinoviću, ministru vanjskih poslova SRJ, da Momčilu Krajišniku prenese vijest o ustupanju Sarajeva Federaciji BiH. No, Milutinović nije želio da izvrši taj zadatak, pa je autoru knjige, diplomati kojem je bio nadređen rekao: "Nebojša, ti ćeš otići kod Krajišnika da mu to kažeš, ja ne mogu".\n"Otišao sam kod Krajišnikove sobe i pokucao mu na vrata", sjeća se Vujović, kojeg je Krajišnik upitao šta ima novo.\n"Na zahtev Vorena Kristofera, Milošević je dao Vogošću i brda oko Sarajeva Muslimanima. Kristofer je to tražio u njihovo ime, s obzirom na veliku simboliku i političku važnost za muslimane, jer se sa tih brda pucalo po Sarajevu", odgovorio je Vujović.


Rekordan broj mjesta u okviru Programa stručnog osposobljavanja - Vijesti | Radio Televizija Budva - Budva Crna Gora\nRekordan broj mjesta u okviru Programa stručnog osposobljavanja\nPoslodavci su ove godine u okviru Programa stručnog osposobljavanja lica sa stečenim visokim obrazovanjem oglasili 11.613 radnih mjesta, što predstavlja rekordnu potražnju u odnosni da prethodnih sedam ciklusa, navodi se u Izvještaju o realizaciji Programa koji je usvojila Vlada.\nKako je saopšteno iz Vlade, u raspravi je ocijenjeno da Program očigledno daje povoljne mogućnosti mladim ljudima sa dovoljno potencijala i da je dobar rezultat povezan i sa činjenicom da je u mandatu ove Vlade otvoreno oko 30 hiljada novih radnih mjesta.\n“Novac uložen u ovaj Program daje efekte”, zaključio je premijer Duško Marković.\nVlada je utvrdila Predlog zakona o izmjenama i dopunama Zakona o sudovima, kojima se pristupilo se radi usaglašavanja sa Zakonom o pravosudnoj saradnji u krivičnim stvarima sa državama članicama Evropske unije (EU).\nKako se navodi, odredbama je propisana i nadležnost sudova za prekršaje da podnose zahtjev za izdavanje evropskog istražnog naloga, pa se ukazala potreba da se Zakonom o sudovima, dopuni nadležnost sudova za prekršaje.\n„Imajući u vidu da je Zakonom o alternativnom rješavanju sporova propisano da osnovni sudovi i Privredni sud potvrđuju poravnanja zaključena pred medijatorom u sporovima povodom kojih nije pokrenut sudski postupak, odnosno u sporovima u kojima je sudski postupak okončan povlačenjem tužbe, bilo je nužno da se i u Zakonu o sudovima propiše nadležnost osnovnih, odnosno Privrednog suda u ovim poslovima“, precizira se u saopštenju.\nVlada je, radi usaglašavanja sa Zakonom pravosudnoj saradnji u krivičnim stvarima sa državama članicama EU utvrdila i Predlog zakona o dopunama Zakona o Državnom tužilaštvu.\n„U cilju omogućavanja pune i efikasne primjene Zakona pravosudnoj saradnji u krivičnim stvarima sa državama članicama EU, čijim odredbama je, između ostalog, propisana i nadležnost Državnog tužilaštva da podnosi zahtjeve za izdavanje evropskog naloga za hapšenje i zahtjeve za izdavanje evropskog istražnog naloga, predložena je dopuna odredbi kojima se propisuje nadležnost Državnog tužilaštva“, kaže se u saopštenju.\nUtvrđen je Predlog zakona o izmjenama i dopunama Zakona o prevozu opasnih materija, kojim se nastavlja normativno uređenje i unapređenje ove djelatnosti, kao dijela sistema bezbjednosti.\nTime se, kako je konstatovano u raspravi, pojačava odgovornost svih subjekata u prevozu opasnih materija i stvaraju pretpostavke za njihovo neposredno angažovanjeo u svim uslovima.\nU raspravi je ukazano da su proteklih godina učinjeni značajni iskoraci u strateškom planiranju i koordinaciji odgovora na elementarne nepogode.\n"Za narednu godine treba planirati dalje unapređenje sistema zaštite i spašavanja pogotovo sa aspekta unapređenja komandovanja i upravljanja sa ciljem još efikasnijeg suočavanja sa potencijalnim vanrednim situacijama koje donose klimatske promjene i drugi globalni izazovi", rekli su iz Vlade.\nVlada je usvojila Informaciju o poziciji Crne Gore u vezi inicijative za usvajanje Zajedničke deklaracije i Akcionog plana za ubrzavanje implementacije četiri slobode EU na Zapadnom Balkanu.\nUkazano je da su dobrosusjedski odnosi u temelju crnogorske politike i da Crna Gora u skladu sa tim opredjeljenjem snažno podržava Berlinski proces i sve druge regionalne inicijative kao nadopunu evropskih integracija.\nKako se navodi, Crna Gora uspješno sudjeluje i u drugim brojnim regionalnim inicijativama sa istim ili sličnim ciljevima i bez izuzetka izvršava obaveze preuzete u Trstu potpisivanjem Agende o regionalnom povezivanju.\n"Crna Gora će se i prema ovoj inicijativi opredjeljivati u skladu sa svojom evropskom agendom i obavezama koje je preuzela u vezi sa tim", kaže se u saopštenju.\nIstiče se da Evropska agenda nema alternativu, a sve druge inicijative su dobrodošle ako dodatno pospješuju ostvarenja ovog cilja.\nVlada je na dužnosti direktorâ uprava za zaštitu kulturnih dobara i za saobraćaj imenovala Božidara Božovića i Sava Paraču, dosadašnje vršioce dužnosti direktora.\nSjutra Druga sjednica Prvog redovnog zasijedanja\nDanas Druga sjednica Prvog redovnog zasijedanja


Nacionalni seminar o suši sutra u Beogradu - POLJOPRIVREDNIK specijalizovani list za selo\nPažljivo izabrati parcelu za postavljamje košnica\nNacionalni seminar o suši sutra u Beogradu\nDatum kreiranja ponedeljak, 15 april 2019 10:49\nRepublički hidrometeorološki zavod i Poljoprivredni fakultet Univerziteta u Novom Sadu organizuju "Nacionalni seminar o suši" koji će se održati u Beogradu, u hotelu "Šumadija", 16. aprila 2019. s početkom u 10 časova.\nSeminar predstavlja završnu aktivnost veoma aktivne saradnje sa nacionalnim ekspertimau okviru projekta DriDanube (Drought Risk in the Danube Region, Dunavski transnacionalni program za period 2014-2020. godina). Seminar je deo nacionalnih seminara o suši koji se u isto vreme organizuju u 10 zemalja partnera (Slovenija, Austrija, Republika Češka, Slovačka, Mađarska, Rumunija, Hrvatska, Bosna i Hercegovina, Crna Gora i Srbija), nakon dve godine implementacije projekta.\nCilj seminara je razmena mišljenja i sugestija za poboljšanje DriDanube produkata, koji su u svojim finalnim fazama razvoja. Poseban fokus će biti na tome kako eksperti i partneri zajedno mogu podržati integraciju rezultata u svakodnevnom poslu i kako da obezbede održivost dvoipogodišnjeg truda.\nNestašica vode i suše često pogađa Dunavski region i ostavlja velike posledice po privredu i blagostanje ljudi. Nedavne suše u Dunavskom regionu (2003, 2007, 2012, 2015, 2017. i 2018. godine) pokazale su da takve ekstremnosti postaju redovna karakteristika klime u ovoj oblasti.\nUčesnici DriDanube projekta smatraju da je borba protiv suše ostvariva kroz proaktivno rešavanje problema, snažno uključivanje zajednice i saradnju na svim nivoima.\nProjekat zbog toga ima za cilj da pomogne svim zainteresovanim stranama uključenim u upravljanje sušom da postanu efikasnije tokom hitne intervencije u slučaju suše i da se bolje pripreme za naredni period.\nU okviru projekta će biti izrađen predlog strategije, koja će dati jasne smernice za prevazilaženje praznina u procesima donošenja odluka o suši i poboljšanje odgovora na hitne slučajeve u Dunavskom regionu.\nSvrha Nacionalnog seminara o suši je da okupi širok spektar nacionalnih eksperata, da predstavi rezultate projekta, da pokaže i diskutuje sa njima kako se novorazvijeni alati mogu implementirati u njihov svakodnevni rad i koja je korist od novostečenih informacija i procesa.\nSve informacije proistekle iz nacionalnih diskusija biće integrisane u rezultate projekta i predstavljene na završnoj konferenciji projekta u Beču od 7. do 8. maja 2019.


Britanci ulažu u razvoj novog borbenog aviona\nBritanski ministar odbrane Gevin Vilijamson rekao je danas da će država uložiti 2,7 milijardi dolara u razvoj novog borbenog aviona do 2025. godine.\nOn je predstavio plan o razvoju aviona "tempest" na Međunarodnom aero-mitingu u Farnborou pored makete u punoj veličini. Planirano je da avion uđe u upotrebu za manje od dve decenije, preneo je "Sputnjik".\n- Avion će moći da izvršava vojne operacije sa posadom ili bez nje, a cilj ovog programa je da Britanija ostane svetski lider u aerosvemirskoj odbrani i industriji - rekao je Vilijamson.\nProgram će realizovati zajednički konzorcijum koji će obuhvatiti kompanije "BAE sistems" i "Leonardo SpA".\nNOVI INCIDENT IZNAD CRNOG MORA Britanci tajfuni ponovo reagovali na rusku letelicu\nBritanci odgovorili Rusima: Pretres aviona je RUTINSKA PROCEDURA\nRusija: Objašnjenje Britanaca samo povećava sumnje u stvarne razloge pretresa